
BIOGRAFIA AUTORULUI 


în 1954, dr. George Gamow, care se specializase pînă 
atunci în aplicaţiile fizicii nucleare în astrofizică şi cosmo¬ 
logie, a lansat ideea posibilităţii de aplicare a matematicii 
la studiul celulei vii şi a trasat astfel liniile generale ale 
unei metode de cercetare a acidului dezoxiribonucleic, 
metodă care s-a dovedit a fi deosebit de importantă pen¬ 
tru cercetările de genetică. Acest episod al activităţii dr-lui 
Gamow, care îmbrăţişează fizica nucleară, astrofizica, cos¬ 
mologia, matematica, chimia şi biologia, ilustrează multi¬ 
lateralitatea preocupărilor sale ştiinţifice, dar nu epuizează 
varietatea aspectelor spiritului său. 

Criticii literari din Statele Unite şi Anglia l-au pro¬ 
clamat cel mai bun popularizator în viaţă al ştiinţei, au 
savurat fanteziile sale ştiinţifice şi au descoperit în scrie¬ 
rile sale o oarecare poezie. De obicei, reputaţia cîştigată 
în ştiinţă sau în literatură e socotită ca o realizare sufi¬ 
cientă pentru activitatea unui om, dar dr. Gamow nu s-a 
oprit aici. Cititorii acestor pagini vor avea plăcutul prilej 
să constate că dr. Gamow a abordat şi artele plastice, in- 
spirîndu-se în mod imparţial atît din povestirile în imagini 
( comics ) apărute în ediţiile de duminică ale gazetelor, cît 
şi din capodoperele lui Botticelli. [Dacă la prima vedere 
nu descoperiţi influenţa lui Botticelli în portretul lui Al- 
bert Einstein de la pag. 93 (fig. 23) făcută de dr. Gamow, 
aveţi cel puţin asigurarea autorului că această influenţă 

există.] în toate aceste domenii diferite de creaţie, dr. 
Gamow a fost aproape la fel de prolific. 

Dr. Gamow s-a născut la 4 martie 1904 la Odessa, în 
Rusia. în prima perioadă a tinereţii s-a dedicat ştiinţei şi 
a studiat timp de un an paleontologia. După cum s-a ex¬ 
primat el mai tîrziu, din aceste studii a învăţat „să deose¬ 
bească un dinozaur de o pisică după forma degetului mic 
de la picior“. A învăţat la Universitatea din Leningrad, pe 
care a absolvit-o în 1928, cu diploma de doctor în filozofie, 
şi a studiat un an la Universitatea din Gottingen, în Ger¬ 
mania, ca bursier al statului în străinătate. în 1928—1929 
a lucrat cu Niels Bohr la Copenhaga, iar în 1929—1930 cu 
Ernest Rutherford, la Laboratorul Cavendish din Cam- 
bridge, Anglia. 

Dr. Gamow avea 24 de ani cînd a adus prima contri¬ 
buţie mai importantă în fizica teoretică. Concomitent, dar 
independent unii de alţii, Gamow, fizicianul american 
E. U. Condon şi fizicianul englez R. W. Gurney, au explicat 
emisia de particule alfa din nucleele radioactive, aplicînd 
acestui proces metodele mecanicii ondulatorii, care pa 
atunci erau noi. Doi ani mai tîrziu, în 1930, el a prezis — 
ceea ce s-a şi adeverit — că protonii vor fi mai utili 
decît particulele alfa în experienţele de „dezagregare a 
atomului 11 şi, în acelaşi an, a emis ideea modelului în formă 
de picătură pentru nucleele elementelor grele. în 1929 a 
colaborat cu R. Atkinson şi F. Houtermans la formula¬ 
rea teoriei după care căldura şi lumina Soarelui provin din 
procesele termonucleare care au loc în acesta, iar teoria sa 
asupra originii elementelor chimice, bazată pe captura 
de neutroni, a dominat gîndirea cosmologică între 1940 şi 
1950. Contribuţia lui Gamow la teoria acidului dezoxiri- 
bonucleic constă în ipoteza că cei patru nucleotizi ai mo¬ 
leculei de acid dezoxiribonucîeic formează un fel de cod. 

ale cărui diferite combinaţii joacă rolul de şablon în orga¬ 
nizarea diferitelor molecule de aminoacizi. 

Caracteristicile personale ale dr-ului Gamow sînt aproape 
tot atît de impresionante ca şi realizările sale creatoare. 
De statură uriaşă, avînd peste 1.90 m şi o greutate de mai 
bine de 100 kg, el e înzestrat cu un umor diabolic, după 
cum prea bine ştiu cititorii fanteziilor d-lui Tompkins, 
creat de el. Cînd, în 1948, împreună cu R. Alpher, un stu¬ 
dent al său, şi-au semnat calculele preliminare ale studiu¬ 
lui intitulat Originea elementelor chimice, Gamow a făcut 
următoarea remarcă: „Lipseşte ceva“ şi, atribuind lui Hans 
Bethe o parte din merit in absentia 1 , a semnat lucrarea 
astfel: „Alpher, Bethe şi Gamow" 2 3 . 

Dr. Gamow este un conferenţiar neobosit; vorbeşte şase 
limbi cu accent străin foarte pronunţat, ceea ce a făcut pe 
unul dintre prietenii săi să afirme că cele şase limbi nu 
sînt decît dialecte diferite ale aceleiaşi limbi — limba 
„gamowiană 11 . 

Dr. Gamow face parte din corpul didactic al Universi¬ 
tăţii din Boulder a statului Colorado: el a scris numeroase 
articole tehnice şi o carte tehnică, Nucleul ato-mic (Oxford 
University Press, 1931), revăzută în 1937 şi 1949. Lucrările 
sale de popularizare a ştiinţei cuprind numeroase articole 
publicate în revista „Scientific American 11 şi următoarele 
cărţi: 

Mr. Tompkins in Wonderland (Dl. Tompkins în ţara mi¬ 
nunilor, 1939), Mr. Tompkins Explores the Atom (Dl. Tomp¬ 
kins explorează atomul, 1943), Mr. Tompkins Learns the 
Facts of Life (Dl. Tompkins învaţă adevărurile vieţii, 1953), 
Atomic Energy in Cosmic and Human Life (Energia ato- 


1 Termen latinesc insemnînd „în lipsă". Marele savant atomist 

german Kans Bethe nu colaborase la lucrarea amintită. — N. T. 

3 Aceste nume sugerează primele litere ale alfabetului grecesc: 
alfa, beta şi gamma. — N. T. 

mică în viaţa cosmosului şi a omului, 1945), The Birth and 
Death of the Sun (Naşterea şi moartea Soarelui, 1941), 
Biography of the Earth (Biografia Pămîntului, 1943), One, 
Tuto, Three... Infinity 1 (Unu, doi, trei.- - infinit, 1947), 
Creation of the Universe (Formarea Universului, 1952), 
Puzzle Math (Enigme matematice 1 2 , în colaborare cu 
M. Stern, 1958), The Moon (Luna, 1953), Matter, Earth 
and Sky (Materie, Pămînt şi cer, 1958), Physics: Founda¬ 
tion and Frontiers (Fizica: bazele şi limitele ei, în cola¬ 
borare cu J. Cleveland, 1960), Atom and Its Nucleus (Ato¬ 
mul şi nucleul său, 1961), Biography of Physics (Biografia 
fizicii, 1961). 

Cel de-al doilea război mondial a întrerupt activitatea 
de pregătire a ilustraţiilor pentru a doua carte din seria 
Dl. Tompkins. In 1956 i s-a decernat de către UNESCO 
premiul Kalinga pentru popularizarea ştiinţei. 

In prezent, dr. Gamow este membru al Academiei Da¬ 
neze de Ştiinţe şi al Academiei Naţionale de Ştiinţe a Sta¬ 
telor Unite. 


1 Vezi M. Gamow, Unu, doi, trei. .. infinit, Editura Tinere¬ 
tului, Bucureşti, 1958. — N. R. 

2 Vezi M. Gamow şi M. Stern, Enigme matematice, Editura 
Ştiinţifică, Bucureşti, 1961. — N. R. 



PREFAŢA 


Gravitaţia este legea supremă a universului. Ea ţine 
adunate laolaltă cele o sută de miliarde de stele din Calea 
Laptelui; ea face ca Pămîntul să se rotească în jurul Soa¬ 
relui iar Luna în jurul Pămîntului; datorită ei cad pe pă- 
mînt merele coapte şi avioanele avariate. în istoria cu¬ 
noştinţelor omului despre gravitaţie figurează trei nume 
mari: Galileo Galilei, care a studiat pentru prima dată, 
in mod amănunţit, fenomenul căderii libere şi cel al căderii 
dirijate; Isaac Newton, primul care a conceput gravitaţia ca 
o forţă universală şi Albert Einstein, care a spus că gravi¬ 
taţia nu este altceva decît curbura „continuului“ spaţiu- 
timp cu patru dimensiuni. 

în cartea de faţă vom urmări cele trei etape ale evoluţiei 
acestor idei, consacrînd un capitol muncii de pionierat a 
lui Galilei, şase capitole ideilor lui Newton şi dezvoltării 
lor ulterioare, un capitol lui Einstein şi un capitol specu¬ 
laţiilor făcute, de la Einstein încoace cu privire la relaţia 
dintre gravitaţie şi alte fenomene fizice. Atenţia deosebită 
acordată clasicilor în această problemă se datoreşte faptu¬ 
lui că teoria gravitaţiei universale este în fond o teorie 
clasică. S-ar putea să existe o legătură ascunsă între gravi¬ 
taţie, pe de o parte, şi cîmpul magnetic şi particulele de 
materie, pe de alta, dar nimeni nu poate spune astăzi ce 
fel de legătură este, după cum nu există nici un mijloc de 
a prezice cît timp va mai trece pînă ce se va face un 
progres important în această direcţie. 

Ocupîndu-se de partea „clasică“ a teoriei gravitaţiei, 
autorul a trebuit să ia o hotărîre importantă in ce priveşte 
folosirea aparatului matematic. Cînd Newton a conceput 
prima oară ideea gravitaţiei universale, matematica nu era 
încă destul de dezvoltată pentru a-i permite să urmărească 
toate consecinţele ideilor sale în domeniul astronomiei. 
Newton a trebuit să elaboreze şi sistemul matematic co¬ 
respunzător, cunoscut astăzi sub numele de calcul dife¬ 
renţial şi integral, mai cu seamă pentru a putea rezolva 
problemele pe care le ridica teoria gravitaţiei universale 
elaborată de el. Prin urmare, era firesc ca în lucrarea de 
faţă să se facă o scurtă expunere a principiilor elementare 
ale calculului infinitezimal, fapt care explică numărul re¬ 
lativ mare de formule de matematică din capitolul III. 

Cititorii care se încumetă să se concentreze asupra aces¬ 
tui capitol vor profita cu siguranţă de acest prilej de a-şi 
crea o bază matematică şi pentru alte studii de fizică. 
Acest capitol poate fi insă omis de acei cititori pentru care 
formulele de matematică reprezintă o problemă, fără ca 
înţelegerea generală a subiectului tratat să fie afectată. 
Dacă însă vreţi să învăţaţi fizică, vă rog să încercaţi să 
pricepeţi capitolul III! 


Universitatea din Colorado 
13 ianuarie 1961 


GEORGE GAMOW 



CAPITOLUL 


CUM CAD OBIECTELE 


Noţiunea de „sus“ şi ,,jos“ e veche de cînd lumea, iar 
zicala că „orice urcuş are şi coborîş“ ar fi putut fi născo¬ 
cită de un om de Neanderthal. Pe vremuri, cînd se credea 
că Pămîntul are forma unei tipsii, „sus“ însemna direcţia 
„cerului", unde sălăşluiau zeii, iar „jos" era direcţia „lumii 
subpămîntene". Tot ce nu era de natură divină avea ten¬ 
dinţa naturală de a cădea în jos, aşa că un înger căzut din 
„cer" trebuia neapărat să ajungă în „iad"- Deşi marii 
astronomi ai Greciei antice, cum au fost Eratostene şi Aris- 
tarh, au adus cele mai convingătoare argumente că Pămîn¬ 
tul e rotund, noţiunea de direcţii absolute ,,în sus" şi „în 
jos" s-a menţinut de-a lungul evului mediu şi a fost 
folosită în scopul de a ridiculiza ideea că Pămîntul ar pu¬ 
tea fi sferic. Intr-adevăr, se susţinea că dacă Pămîntul ar 
fi rotund, antipozii, adică oamenii care locuiesc pe partea 
opusă a globului, ar cădea în spaţiul gol de dedesubt şi, 
ceea ce ar fi mult mai rău, toată apa oceanelor s-ar scurge 
de pe Pămînt în aceeaşi direcţie. 

Cînd, în sfîrşit, s-a stabilit prin călătoria lui Magellan 
în jurul lumii, în mod convingător pentru oricine că Pă¬ 
mîntul este sferic, a trebuit să se modifice noţiunea de 
„sus" şi „jos" ca direcţie absolută în spaţiu. S-a crezut că 
globul pămîntesc stă nemişcat în centrul universului, pe 
cînd toate corpurile cereşti, fiind legate de nişte sfere de 
cristal, se învîrtesc în jurul lui. Părinţii acestei concepţii 
despre univers sau a cosmologiei au fost astronomul grec 

Ptolemeu şi filozoful Aristotel. Ei au observat că mişcarea 
naturală a tuturor obiectelor materiale era îndreptată spre 
centrul Pămîntului, şi numai focul, care avea ceva divin 
în el, sfida această regulă, ridicîndu-se în sus din lemnele 
care ard. Veacuri de-a rîndul, filozofia lui Aristotel şi sco¬ 
lastica au dominat gîndirea omenească. La chestiunile 
ştiinţifice se răspundea cu argumente verbale şi nu se fă¬ 
cea nici cea mai mică încercare să se verifice prin expe¬ 
rienţă directă dacă afirmaţiile făcute sînt corecte sau nu. 
De exemplu, se credea că corpurile grele cad mai repede 
decît cele uşoare, dar nu posedăm nici un document din 
acea vreme care să arate că s-ar fi făcut vreo încercare în 
vederea studierii mişcării corpurilor în cădere. Filozofii 
de atunci susţineau că ochiul omenesc nu poate urmări 
căderea liberă, deoarece ea se desfăşoară prea repede. 

Prima abordare cu adevărat ştiinţifică a problemei că¬ 
derii corpurilor a fost făcută de celebrul om de ştiinţă 
italian Galileo Galilei (1564—1642), într-o perioadă în care 
ştiinţa şi arta începeau să se trezească din somnul adînc 
al evului mediu. Potrivit legendei pitoreşti, dar probabil 
neadevărată, începutul s-a făcut într-o zi cînd tînărul Ga¬ 
lilei asista la liturghia în catedrala din Pisa şi privea dis¬ 
trat un policandru care se balansa încolo şi încoace, după 
ce paracliserul îl trăsese într-o parte pentru a-i aprinde 
luminările (fig. 1). Galilei a observat că deşi oscilaţiile 
policandrului erau din ce în ce mai mici pe măsură ce 
acesta se apropia de poziţia de repaus, durata fiecărei 
oscilaţii (perioada de oscilaţie) rămînea aceeaşi. 

Intorcîndu-se acasă, el şi-a propus să verifice această 
observaţie întîmplătoare cu ajutorul unei pietre atîrnate 
de o sfoară şi să măsoare perioada de oscilaţie prin numă¬ 
rarea bătăilor pulsului său. Punîndu-şi ideea în practică, 
a constatat că avusese dreptate: perioada rămînea aproape 
aceeaşi, deşi oscilaţiile aveau o amplitudine din ce în ce 

mai mică. Fiind înzestrat cu o minte iscoditoare, Galilei a 
început o serie de experienţe, folosind pietre de diferite 
greutăţi şi sfori de diferite lungimi. Aceste studii l-au con¬ 
dus la o descoperire uimitoare. Deşi perioada de oscilaţie 
depindea de lungimea sforii (fiind mai lungă cînd sfoara 
era mai lungă), ea era cu totul independentă de greutatea 
pietrei atîrnate de ea. Această observaţie era în totală con¬ 
tradicţie cu dogma acceptată de toţi, cum că corpurile grele 
cad mai repede decît cele uşoare. De fapt, mişcarea unui 
pendul nu este altceva decît căderea liberă a unei greutăţi 
abătute de la direcţia verticală datorită restricţiei impuse 
de sfoară, care face ca greutatea să se deplaseze pe un arc 
de cerc cu centrul în punctul de suspensie (fig. 1)- 

Dacă obiectele uşoare şi cele grele atîrnate de sfori de 
aceeaşi lungime şi deviate cu acelaşi unghi faţă de verti¬ 
cală cad în timpuri egale, înseamnă că vor avea nevoie 
de timpuri egale pentru a cădea şi atunci cînd li se dă 
drumul simultan de la aceeaşi înălţime. Pentru a demonstra 
acest lucru adepţilor şcolii lui Aristotel, Galilei s-a urcat 
în turnul înclinat din Pisa sau în vreun alt turn (sau poate 
a însărcinat pe vreun discipol al său să se urce) şi a dat 
drumul la două greutăţi, una uşoară şi alta grea, care au 
atins Pămîntul în acelaşi moment, spre marea mirare a 
adversarilor săi (fig. 2). 

Se pare că nu există nici un document oficial referitor 
la această demonstraţie, dar adevărul este că Galilei este 
acela care a descoperit că viteza corpurilor în cădere liberă 
nu depinde de masa lor. Acest principiu a fost ulterior 
dovedit prin numeroase experienţe mult mai exacte şi a 
fost folosit, după 272 de ani de la moartea lui Galilei, de 
către Albert Einstein, care l-a pus la baza teoriei sale 
relativiste a gravitaţiei, teorie despre care se va vorbi mai 
tîrziu în această carte. 

I 

1. Un candelabru (a) şi o piatră legată de o sfoară (b) 
oscilează cu aceeaşi perioadă, dacă distantele pină la 
punctul de suspensie sînt egale. 


Experienţa lui Galilei se poate repeta uşor fără a merge 
la Pisa. Luaţi o monedă şi o bucăţică de hîrtie şi daţi-le 
drumul simultan de aceeaşi înălţime. Moneda va cădea 
repede, pe cînd bucata de hîrtie va rărnine în aer un timp 

2. Experienţa lui Galilei la Pisa. 


mult mai îndelungat. Dacă însă mototoliţi bucata de hîrtie 
şi faceţi din ea un mic cocoloş, ea va cădea aproape tot 
aşa de repede ca şi moneda. Dacă aţi avea un cilindru 
lung de sticlă din care s-a scos aerul, aţi vedea că o 
monedă, o foaie de hîrtie nemototolită şi un fulg cad în 
interiorul cilindrului cu aceeaşi viteză. 


2 — Graritaţla 

Următorul pas făcut de Galilei în studiul corpurilor care 
cad a fost să găsească o relaţie matematică între timpul 
cit durează căderea şi distanţa parcursă de obiect. Intrucît 
căderea liberă este, intr-adevăr, prea rapidă pentru a putea 
fi observată cu ochiul şi deoarece Galilei nu poseda in¬ 
strumente moderne, cum este, de pildă, aparatul de cine¬ 
matografie rapidă, el s-a gîndit să „dilueze* 1 forţa gravi¬ 
taţiei, lăsînd nişte bile făcute din diferite materiale să se 
rostogolească pe un plan înclinat, în loc de a cădea pe 
verticală. Galilei a făcut următorul raţionament corect: 
intrucît planul înclinat oferă un reazem parţial obiectelor 
grele puse pe el, mişcarea care rezultă ar trebui să fie 
asemănătoare cu căderea liberă, cu diferenţa că scala tim¬ 
pului s-ar lungi cu un factor depinzînd de înclinarea pla¬ 
nului. Pentru măsurarea timpului, el a folosit un ceasor¬ 
nic cu apă, care este un dispozitiv cu un robinet ce poate 
fi deschis şi închis. Intervalele de timp puteau fi măsurate 
prin cîntărirea cantităţii de apă ce se scurgea prin robi¬ 
net în diferite perioade de timp. La intervale egale de 
timp Galilei însemna poziţia succesivă a obiectelor care se 
rostogoleau pe planul înclinat. 

Veţi putea constata că nu e greu să repetaţi experienţa 
lui Galilei şi să verificaţi rezultatele pe care le-a obţinut 1 - 
Luaţi o scîndură netedă de 2 m lungime şi ridicaţi unul din 
capetele ei cu 5 cm deasupra podelei, punînd sub el vreo 

două cărţi (fig. 3, a). Panta scîndurii va fi de — = —; 

acesta reprezintă factorul cu care se va reduce acţiunea 
forţei de gravitaţie asupra obiectului. Luaţi apoi un ci¬ 
lindru de metal (care are mai puţine şanse decît o bilă să 


1 Nefiind experimentator, autorul nu poate să spună, pe baza 
propriei sale experienţe, cit de uşor este să facă cineva experienţa 
lui Galilei. El a auzit însă din diferite surse că, de fapt, nu este aşa 
de uşor şi recomandă cititorilor cărţii de faţă să-şi pună la încer¬ 
care iscusinţa. 

drumul, fără a-1 împinge, de la capătul de sus al scîndurii. 
Ascultaţi ţăcănitul unei pendule sau al unui metronom 
(de care se folosesc cei ce studiază muzica) şi însemnaţi 
poziţia cilindrului care se rostogoleşte la sfîrşitul primei. 



3, o — un cilindru care se rostogoleşte pe un plan înclinat; 
b — metoda de integrare a lui Galilei. 

celei de-a doua, a treia şi a patra secunde. (Pentru a obţine 
cit mai exact aceste poziţii, experienţa trebuie repetată de 
mai multe ori.) In aceste condiţii, distanţele succesive de 
la capătul de sus al scîndurii vor fi de aproximativ 1,0, 
4,0, 9,0, 16,0 şi 25,0 cm. Se observă, fapt sesizat încă de 
Galilei, că distanţele la sfîrşitul celei de-a doua, a treia 

şi a patra secunde sînt respectiv de 4, 9, 16 şi 25 de ori 
distanţa la sfîrşitul primei secunde. 

Această experienţă dovedeşte că viteza corpurilor în că¬ 
derea liberă variază în aşa fel, încît distanţele parcurse 
de un obiect in mişcare cresc cu pătratul timpului de depla¬ 
sare (4 = 2 2 ; 9 =3 2 ; 16 = 4 2 ; 25 = 5 2 )- Repetaţi expe¬ 
rienţa cu un cilindru de lemn sau cu unul şi mai uşor, de 
lemn de balsa 1 , şi veţi constata că vitezele de deplasare 
şi distanţele parcurse la sfîrşitul intervalelor de timp con¬ 
secutive rămîn aceleaşi ca în cazul cilindrului de metal. 

Problema care s-a ridicat apoi a fost aceea de a găsi 
legea variaţiei vitezei în funcţie de timp, lege care să 
corespundă relaţiei dintre distanţă şi timp semnalată mai 
sus. In cartea sa intitulată Dialog asupra celor două ştiinţe 
noi, Galilei scria că distanţele parcurse cresc cu pătratul 
timpului, dacă viteza este proporţională cu timpul la 
puterea întîi. In fig. 3, b, se dă o formă oarecum moder¬ 
nizată a legii stabilite de Galilei. 

Să considerăm o diagramă în care viteza v este repre¬ 
zentată în funcţie de timpul t. Dacă v este proporţional cu 
t, obţinem o linie dreaptă care porneşte din punctul de 
coordonate (0,0) şi ajunge pînă în punctul (t, v). Să îm- 
părţim intervalul de timp dintre 0 şi t într-un număr mare 
de intervale de timp foarte mici şi să ducem paralele la axa 
ordonatelor aşa cum se vede în figură; se formează astfei 
un mare număr de dreptunghiuri înguste şi înalte. Acum 
putem înlocui panta continuă corespunzătoare mişcării 
neîntrerupte a obiectului cu o linie în trepte ce reprezintă 
o mişcare în salturi (sacadată), în care viteza variază 
brusc prin creşteri mici şi rămîne constantă un timp foarte 
scurt pînă ce se produce un nou salt. Dacă micşorăm in¬ 
tervalele de timp din ce în ce mai mult, numărul lor va 

1 Lemnul copacului Ochroma lagopus din America de Sud, cu 
densitatea 0,15. — N.T. 

£i din ce în ce mai mare, iar diferenţa dintre panta con¬ 
tinuă şi linia frîntă devine din ce în ce mai puţin sensi¬ 
bilă şi dispare complet cînd numărul de diviziuni ale inter¬ 
valului (0, t) devine infinit de mare. 

în cursul fiecărui interval scurt de timp se presupune 
că mişcarea are o viteză constantă corespunzătoare mo¬ 
mentului respectiv, iar distanţa parcursă este egală cu 
această viteză înmulţită cu intervalul de timp. Intrucît 
viteza este egală cu înălţimea dreptunghiului îngust, iar 
intervalul de timp este egal cu baza acestuia, produsul de 
care e vorba este egal cu aria dreptunghiului respectiv. 

Repetînd acelaşi raţionament pentru fiecare dreptunghi, 
ajungem la concluzia că distanţa totală parcursă în inter¬ 
valul de timp (0, t) este egală cu aria aflată sub linia 
frîntă, iar la limită, cu aria triunghiului ABC. Această 
arie reprezintă însă jumătate din dreptunghiul ABCD, 
care la rîndul său este egal cu produsul bazei sale t cu 
înălţimea v. Aşadar, putem scrie pentru distanţa sau spa¬ 
ţiul parcurs în timpul t.: 

1 , 
s = — vt, 

2 

în care v este viteza la momentul t. Conform ipotezei pe 
care am făcut-o, v este proporţional cu t, adică: 

v = at, 

unde a este o constantă cunoscută sub numele de accele¬ 
raţie sau cantitatea cu care variază viteza în unitatea de 
timp. Combinînd cele două formule, obţinem: 

s = — at a , 

2 

care arată că distanţa parcursă creşte cu pătratul timpului. 

Procedeul acesta de a împărţi o figură geometrică dată 
intr-un mare număr de fîşii înguste şi de a examina ce 
se întîmplă cînd numărul fîşiilor devine infinit de mare, 
iar lăţimea lor infinit de mică a fost aplicat în secolul al 
III-lea î.e.n., de matematicianul grec Arhimede, la 
deducerea volumului conului şi al altor corpuri geometrice. 
Galilei a fost însă primul care a aplicat această metodă la 
fenomenele mecanice, punînd astfel bazele disciplinei care, 
mai tîrziu, în mîinile lui Newton, a devenit una din ra¬ 
murile cele mai importante ale ştiinţelor matematice. 

Altă contribuţie importantă a lui Galilei la fundamen¬ 
tarea tinerei ştiinţe a mecanicii a fost descoperirea princi¬ 
piului suprapunerii mişcărilor 1 . Dacă am arunca o piatră 
în direcţia orizontală şi dacă n-ar exista forţa gravitaţio¬ 
nală, piatra s-ar mişca pe o linie dreaptă, ca o bilă pe o 
masă de biliard. Dacă, pe de altă parte, am lăsa piatra să 
cadă liber, ea ar cădea vertical cu viteză din ce în ce mai 
mare, cum am arătat mai sus. în realitate însă, cînd arun¬ 
căm o piatră, avem de-a face cu suprapunerea a două miş¬ 
cări: piatra se mişcă orizontal cu viteză constantă şi în 
acelaşi timp cade vertical uniform accelerat. Această situa¬ 
ţie este reprezentată grafic în fig. 4, în care săgeţile ori¬ 
zontale şi cele verticale numerotate reprezintă distanţele 
parcurse în cele două feluri de mişcări. Poziţiile rezultante 
ale pietrei pot fi indicate şi printr-o singură săgeată (cu 
vîrful alb), care devine din ce în ce mai lungă şi se roteşte 
în jurul punctului origine. 

Săgeţile de felul celor de mai sus, care arată poziţiile 
consecutive ale unui corp în mişcare faţă de punctul ori¬ 
gine, se numesc vectori de poziţie şi se caracterizează prin 
lungime, direcţie şi sens. Dacă corpul suferă mai multe 
deplasări succesive, fiecare dintre ele fiind definită prin- 

- 1 Se mai numeşte şi „compunerea mişcărilor". — N.T. 

tr-un vector corespunzător, poziţia finală poate fi definită 
printr-un singur vector, numit suma vectorilor iniţiali. 
Pentru aflarea acestui vector final n-avem decît să dese¬ 
năm succesiv fiecare săgeată începînd de la sfîrşitul celei 
precedente (fig. 5, a) şi să unim cu o linie dreaptă începutul 


° £ 3 ^ 



verticală uniform accelerată. 

primei săgeţi cu sfîrşitul ultimei. Cu alte cuvinte, ca să 
luăm un exemplu banal, un avion care a zburat de la 
New York la Chicago, de la Chicago la Denver şi de la 
Denver la Dallas, ar fi putut ajunge de la New York la 
Dallas zburînd în linie dreaptă între aceste două oraşe. 
Alt mod de a aduna doi vectori este următorul: se dese¬ 
nează cele două săgeţi începînd din acelaşi punct, se com- 

pletează paralelogramul şi se duce diagonala acestuia cum 
se arată în fig. 5, b. Comparând cele două desene, ne pu¬ 
tem convinge că ambele metode duc la acelaşi rezultat. 



c 



5. a şi b — două moduri de a aduna vectori; c — forţele care 
acţionează asupra unui cilindru pus pe un plan înclinat 

Noţiunea de vectori de poziţie şi operaţia de adunare 
a acestora se pot extinde şi la alte cantităţi mecanice care 
au o direcţie orientată în spaţiu. închipuiţi-vă un vas port¬ 
avion făcînd atîtea noduri pe oră 1 în direcţia nord-nord- 


1 1 nod sau milă marină engleză = 1 855 m. — N.T„ 

vest şi un marinar care aleargă pe puntea lui de la tri- 
bord la babord cu viteză de atîţia metri pe minut. Cele 
două mişcări pot fi reprezentate prin săgeţi îndreptate cu 
vîrful în direcţia şi sensul mişcării respective şi avînd 
lungimi proporţionale cu vitezele corespunzătoare (care 
trebuie, evident, să fie exprimate în aceleaşi unităţi). Care 
este viteza marinarului în raport cu apa? Tot ce avem de 
făcut este să adunăm cei doi vectori viteză după regulile 
cunoscute, adică construind diagonala paralelogramului 
definit de cei doi vectori iniţiali. 

Şi forţele pot fi reprezentate prin vectori care indică 
direcţia forţei ce acţionează şi intensitatea efortului de¬ 
pus şi pot fi adunate după aceeaşi regulă. Să considerăm, 
de exemplu, vectorul forţei gravitaţiei acţionînd asupra 
unui corp aşezat pe un plan înclinat (fig. 5). Acest vector 
are direcţia verticală de sus în jos, dar inversînd metoda de 
adunare a vectorilor, putem, desigur, să-l reprezentăm sub 
forma sumei a doi (sau mai mulţi) vectori orientaţi după 
direcţii date. în exemplul nostru, alegem o componentă 
orientată paralel cu direcţia planului înclinat şi alta per¬ 
pendiculară pe acesta, ca în figură. Observăm că triunghiu¬ 
rile dreptunghice ABC (forma geometrică a planului încli¬ 
nat) şi abc (format din vectorii F, F p şi F t ) sînt asemenea, 
avînd unghiurile A şi a egale. Din geometria euclidiană 
rezultă că: 

F, _ BC 

F AC' 

Această ecuaţie justifică afirmaţia pe care am făcut-o în 
legătură cu experienţa cu planul înclinat a lui Galilei. 

Folosind datele obţinute prin experienţe cu plane încli¬ 
nate, se poate găsi că acceleraţia căderii libere este de 
9,81 m/s 2 . Această valoare variază puţin cu latitudinea pe 
suprafaţa Pămîntului şi cu altitudinea deasupra nivelului 
mării. 


25 



CAPITOLUL II 


MĂRUL Şl LUNA 


Povestea că Isaac Newton a descoperit legea gravitaţiei 
universale pe cînd privea un măr cum cade dintr-un pom 
(fig. 6) poate să fie sau nu tot aşa de legendară ca poveş¬ 
tile cu Galilei, care privea candelabrul în catedrala din 
Pisa sau lăsa să cadă greutăţi din turnul înclinat, dar ea 
amplifică rolul mărului în legendă şi în istorie. Pe drept 
cuvînt, mărul lui Newton poate sta alături de mărul Evei, 
care a avut ca efect izgonirea primilor oameni din rai, de 
mărul lui Paris, de la care s-a pornit războiul troian, şi 
de mărul lui Wilhelm Teii, care şi-a adus contribuţia la 
întemeierea uneia din ţările cele mai iubitoare de pace 
din lume. Fără îndoială, că atunci cînd tînărul Isaac, în 
vîrstă de 23 de ani, medita asupra naturii gravitaţiei, avea 
destule ocazii să observe merele căzînd; pe vremea aceea, 
el locuia la o fermă din Lincolnshire, pentru a scăpa de 
„ciuma cea mare“, care cuprinsese Londra în 1665 şi fă¬ 
cuse să se închidă temporar Universitatea din Cambridge. 
într-una din scrierile sale, Newton face următoarea obser¬ 
vaţie: „In acest an am început să mă gîndesc la gravitaţie, 
care se întinde pînă la orbita Lunii, şi am comparat forţa 
necesară pentru a ţine Luna pe orbita ei cu forţele de 
gravitaţie de la suprafaţa Pămîntului". 

Raţionamentul lui Newton cu privire la acest subiect, 
publicat mai tîrziu în cartea sa intitulată Principiile mate- 

C. Isaac Newton la ferma din Lincolnshire. 


matice ale filozofiei naturale i , este cam acesta: Dacă, gă- 
sindu-ne pe vîrful unui munte, tragem un glonţ în direc¬ 
ţie orizontală, mişcarea sa va consta din două componente: 
a) o mişcare orizontală, cu viteza iniţială pe care o avea 
la ieşirea din puşcă; b) o cădere liberă accelerată sub 
influenţa forţei gravitaţiei. Ca rezultat al suprapunerii ce¬ 
lor două mişcări, glonţul va descrie o traiectorie parabolică 
şi va atinge Pămîntul la o distanţă oarecare. Dacă Pămîn- 
tul ar fi plan, glonţul ar cădea întotdeauna pe Pămînt, 
chiar dacă punctul de cădere s-ar găsi la distanţă foarte 
mare de locul unde se află puşca. Dar întrucît Pămîntul 
este rotund, suprafaţa sa se curbează mereu sub traiecto¬ 
ria glonţului şi, la o anumită viteză-limită, traiectoria 
acestuia ar urma curbura globului. Aşadar, în acest caz. 
dacă n-ar exista rezistenţa aerului, glonţul n-ar cădea nici¬ 
odată pe Pămînt, ci s-ar învîrti neîncetat în jurul lui la 
o înălţime constantă. 

Aceasta a fost prima teorie a satelitului artificial, iar 
Newton a ilustrat-o cu un desen foarte asemănător cu 
acelea pe care le vedem astăzi în articolele de popularizare 
a problemelor despre rachete şi sateliţi. Desigur, sateliţii 
nu sc lansează de pe vîrfurile munţilor, dar sînt mai întîi 
ridicaţi aproape vertical dincolo de limita atmosferei te¬ 
restre şi apoi li se imprimă viteza orizontală necesară pen¬ 
tru a descrie o mişcare circulară în jurul Pămîntului. 
Considerînd mişcarea Lunii drept o cădere neîntreruptă 
care niciodată nu atinge Pămîntul, Newton a putut calcula 
forţa gravitaţiei care acţionează asupra masei Lunii. In 
formă oarecum modernizată, acest calcul se face în modul 
următor: 

Să considerăm Luna mişeîndu-se pe o orbită circulară în 
jurul Pămîntului (fig. 7). La un moment dat ea se găseşte 

‘Vezi I. Newton, Principiile matematice ale filozofiei natu¬ 
rale, Editura Academiei R.P.R., Bucureşti, 1956. 

în M, iar viteza pe direcţia perpendiculară pe raza orbi¬ 
tei este v. Dacă Luna n-ar fi atrasă de Pămînt, ea s-ar 
mişca pe o linie dreaptă şi, după un interval scurt de timp 
AL s-ar găsi în poziţia M', astfel, încît MM' = v&t. Dar 
mai există o componentă a mişcării Lunii, şi anume, că¬ 
derea liberă spre Pămînt. Aşadar, traiectoria sa se curbea¬ 
ză şi, în loc de a ajunge în punctul M', Luna ajunge în 
punctul M" de pe orbita sa circulară, iar segmentul M'M" 
reprezintă distanţa cu care Luna a căzut spre Pămînt în 
intervalul de timp A t. Acum să considerăm triunghiul 
dreptunghic PMM' şi să-i aplicăm teorema lui Pitagora, 
care spune că într-un triunghi dreptunghic pătratul ipo¬ 
tenuzei este egal cu suma pătratelor celorlalte două ca¬ 
tete. Aşadar, avem: 

(.PM " + ATM')* - PM 2 + MM' 2 
sau, deschizînd paranteza: 

PM" 2 + 2 PM" • APA?' + M"M' 2 - PM 2 + MM' 2 . 


Avînd în vedere că PM" = PM, anulînd aceşti ter¬ 
meni în ambii membri ai ecuaţiei şi, împărţind cu 2PM, 
căpătăm: 


M"M' + 


M"M' 2 


2 PM 


MM ■'* 
2PM 


Urmează un raţionament important. Dacă considerăm in¬ 
tervale de timp din ce în ce mai mici, M"M' devine, de 
asemenea, din ce în ce mai mic şi ambii termeni din pri¬ 
mul membru al egalităţii se apropie de zero. Dar, întru- 
cît al doilea termen conţine pătratul lui M"M', el tinde 

către zero mai repede decît primul; în adevăr, dacă M"bV 
ia valorile: 


J_ . l 

10 ’ 100 


1000 


etc.. 

7. Calculul acceleraţiei Lunii. 


pătratul său devine: 


1 . l ._1 

îoo ’ io ooo ’ i ooo ooo 


etc. 


Aşadar, cînd e vorba de intervale de timp suficient de 
mici, putem neglija al doilea termen din membrul întîi în 
comparaţie cu primul şi putem scrie: 


M"M' 


MM' 2 
2 PM ’ 

ceea ce va fi absolut corect, evident, numai cînd M"M' este 
infinit de mic. 

Deoarece MM' = vAt şi PM = R, putem scrie relaţia 
de mai sus sub forma 

W’M 1 =-!(£) At 2 . 

Cînd am vorbit despre cercetările lui Galilei asupra le¬ 
gii căderii corpurilor, am văzut că distanţa parcursă în 

intervalul de timp A t este yaAt 2 , în care a este accele¬ 
raţia, de unde, comparînd cele două expresii, tragem con- 
cluzia că — reprezintă acceleraţia cu care Luna cade neîn¬ 
cetat spre Pămînt, fără a-1 atinge vreodată. 

Aşadar, putem scrie acceleraţia astfel: 



în care 

V 

<o = — 

R 

este viteza unghiulară a Lunii pe orbita sa. Legătura din¬ 
tre viteza unghiulară co (litera grecească omega) a orică¬ 
rei mişcări de rotaţie şi perioada de rotaţie T este foarte 
simplă. într-adevăr, putem transcrie această formulă ast¬ 
fel: 


2-kv 0 v 

co =-= 2 tz — . 

2rJi s 


în care s = 2 jtR este lungimea totală a orbitei circulare. 
Evident că perioada de rotaţie T este egală cu , aşa că 
formula devine: 


2jt 


w = — 
T 

Luna efectuează o revoluţie completă în jurul Pămîntu- 
lui în 27,3 zile sau 2,35'IO 6 s. Punînd această valoare în 
locul lui T din expresia de mai sus, obţinem: 

ea = 2,67- 10 -*/s. 

Folosind această valoare a lui ca şi luînd f? —384 400 km=- 
= 3,844-IO 10 cm, Newton a găsit pentru acceleraţia Lunii 
valoarea 0,27 cm/s 2 , care este de 3 640 de ori mai mică 
decît acceleraţia de 981 cm/s 2 de la suprafaţa Pămîntului. 
In modul acesta s-a demonstrat clar că gravitaţia descreşte 
pe măsură ce distanţa de la Pămînt creşte. Care este însă 
legea după care are loc această descreştere? Mărul care 
cade se găseşte la o distanţă de 6 371 km de centrul 
Pămîntului, iar Luna la o distanţă de 384 400 km, adică 
de 60,1 de ori mai mare. Comparînd cele două rapoarte 
3 640 şi 60,1, Newton a observat că primul este aproape 
exact egal cu pătratul celui de-al doilea. Rezultă prin ur¬ 
mare că legea gravitaţiei este foarte simplă: forţa de 
atracţie descreşte cu inversul pătratului distanţei. 

Dar dacă Pămîntul atrage mărul şi Luna, de ce să nu 
presupunem că Soarele atrage Pămîntul şi celelalte pla¬ 
nete, menţinîndu-le pe orbitele lor? Ar trebui, de aseme¬ 
nea, să existe atracţie şi între diferitele planete, fapt care 
ar perturba mişcările lor în jurul corpului care formează 
centrul sistemului. Dacă lucrurile stau astfel, două mere 
ar trebui să se atragă între ele, deşi forţa lor de atracţie 
reciprocă poate fi prea slabă pentru a fi percepută de 
simţurile noastre. E clar că forţa de atracţie a gravitaţiei 
universale depinde de masele corpurilor care interacţio- 
nează. Conform uneia din legile fundamentale ale mecani¬ 
cii, formulată de Newton, o forţă dată acţionind asupra 
unui anumit corp material ii imprimă acestuia o accele¬ 
raţie care este proporţională cu forţa şi invers proporţio¬ 
nală cu masa corpului; în adevăr, e necesar un efort de 

două ori mai mare pentru a imprima o aceeaşi viteză 
unui corp cu masa dublă. 

Aşadar, din descoperirea lui Galilei că toate corpurile, 
indiferent de greutatea lor, cad cu aceeaşi acceleraţie în 
cîmpul de gravitaţie, trebuie să se tragă concluzia că for¬ 
ţele care le trag în jos sînt proporţionale cu masa lor, 
adică cu rezistenţa pe care o opun acceleraţiei. Dar dacă 
aşa stau lucrurile, e natural ca forţa gravitaţiei să fie pro¬ 
porţională şi cu masa celuilalt corp. Atracţia datorită gra¬ 
vitaţiei dintre Pămint şi Lună este foarte mare din cauză 
că ambele corpuri au mase foarte mari. Atracţia dintre 
Pămînt şi un măr este mult mai slabă, deoarece mărul 
este aşa de mic, iar atracţia dintre două mere trebuie să 
fie cu totul neglijabilă. 

Folosind raţionamente de acest fel, Newton a reuşit să 
formuleze legea gravitaţiei universale, conform căreia 
două corpuri materiale oarecare se atrag între ele cu o 
jorţă proporţională cu produsul maselor lor şi invers pro¬ 
porţională cu pătratul distanţei dintre ele. Dacă notăm 
cu My şi Af 2 masele celor două corpuri care interacţio- 
nează şi cu R distanţa dintre ele, forţa de interacţiune da¬ 
torită gravitaţiei se va exprima printr-o formulă simplă: 
F gm x m, 

= i? 2 ’ 

în care G (reprezentînd gravitaţia) este o constantă uni¬ 
versală. 

Newton n-a apucat să vadă o dovadă experimentală di¬ 
rectă a legii atracţiei dintre două corpuri, de masă apro¬ 
ximativ egală cu aceea a unui măr. La trei sferturi de se¬ 
col după moartea sa, ingeniosul savant englez Henry Ca- 
vendish a demonstrat experimental justeţea legii desco¬ 
perite de Newton. Pentru a dovedi existenţa atracţiei 
gravitaţionale, Cavendish s-a folosit de nişte aparate foarte 
delicate, care pe vremea aceea reprezentau culmea iscu- 


3 — Gravitaţia 

8. a — principiul balanţei lui Cavendish; b — balanţa modificată 

de Boys. 


sinţei în materie de experimente, dar care astăzi pot fi 
întîlnite în majoritatea laboratoarelor de fizică, unde se 
fac lecţii practice pentru fixarea cunoştinţelor studenţilor 
asupra legii gravitaţiei universale. 

Principiul balanţei lui Cavendish este arătat în fig. 8. 
O bară uşoară cu două sfere mici fixate la capetele ei este 
suspendată de un fir lung, subţire ca firul pînzei de pă¬ 
ianjen, şi este aşezată într-un vas de sticlă închis, pentru 
a o feri de influenţa curenţilor de aer. La exteriorul aces¬ 
tui vas de sticlă sînt suspendate două sfere cu masă foarte 
mare, care pot fi rotite în jurul unei axe verticale trecînd 
prin centrul sistemului. După ce sistemul ajunge în stare 
de echilibru, se schimbă poziţia sferelor mari şi se ob¬ 
servă că bara cu sferele mici se roteşte cu un 
unghi oarecare, în urma atracţiei gravitaţionale exer¬ 
citate de sferele mari. Măsurînd unghiul de devia¬ 
ţie şi cunoscînd rezistenţa la torsiune a firului, Cavendish 
a putut evalua forţa cu care sferele cu masă mare acţio¬ 
nau asupra sferelor mici. Repetînd această experienţă, el a 
găsit că valoarea numerică a coeficientului G din for¬ 
mula lui Newton este 6,66 • 10~ 8 , dacă lungimile, masele şi 
timpul se măsoară respectiv în centimetri, grame şi se¬ 
cunde. Folosind această valoare, se poate calcula că forţa 
de gravitaţie dintre două mere aşezate aproape unul de 
altul este echivalentă cu circa 1/350 000 000 g- 
Fizicianul englez C.V. Boys 1 (1855—1944) a repetat 
experienţa lui Cavendish într-o formă modificată. După ce 
a echilibrat două greutăţi egale pe taierele unei balanţe 
(fig. 8), el a pus o sferă cu masă mare sub unul din ta¬ 
lere şi a observat că balanţa se înclină puţin; la atracţia 
globului pămîntesc asupra greutăţii mici s-a mai adău¬ 
gat şi atracţia sferei mari. înclinarea observată a permis 
lui Boys să calculeze raportul dintre masa sferei şi masa 
Pămîntului. El a găsit astfel că Pămîntul cîntăreşte 
6-IO 24 kg. 


1 Autorul cărţii Baloanele de săpun şi forţele care le mode¬ 
lează, în colecţia „Science Study Series“. 



CAPITOLUL III 


CALCULUL INFINITEZIMAL 


Poate părea greu de înţeles faptul că Newton, după ce 
a descoperit principiile fundamentale ale gravitaţiei univer¬ 
sale chiar la începutul carierei sale ştiinţifice, a amînat 
publicarea lor timp de vreo douăzeci de ani, pînă ce a 
putut prezenta o formulare matematică completă a teoriei 
gravitaţiei universale în remarcabila sa lucrare Philosophiae 
Naturalis Principia Mathematica, apărută în 1687. 

Motivul acestei lungi întîrzieri a fost că Newton, deşi 
avea idei clare în ce priveşte legile fizice ale gravitaţiei, 
nu dispunea de metodele necesare pentru a dezvolta toate 
consecinţele legii fundamentale a interacţiunii dintre cor¬ 
purile materiale pe care o descoperise. Cunoştinţele ma¬ 
tematice ale timpului său erau insuficiente pentru rezolva¬ 
rea problemelor care se iveau în legătură cu interacţiunea 
gravitaţională a corpurilor materiale. De exemplu, ocu- 
pîndu-se de problema atracţiei dintre Pămînt şi Lună pe 
care am analizat-o în capitolul precedent, Newton a tre¬ 
buit să facă ipoteza că forţa gravitaţiei este invers pro¬ 
porţională cu pătratul distanţei dintre centrele acestor 
două corpuri. Dar cînd un măr este atras de globul pă- 
mîntesc, forţa care-1 trage în jos se compune dintr-un 
număr infinit de forţe diferite cauzate de atracţia exerci¬ 
tată de rocile situate la diferite adîncimi sub rădăcinile 
mărului, de stîncile Munţilor Himalaya şi ale Munţilor 
Stîncoşi, de apele Oceanului Pacific şi de miezul de fier 
topit din centrul Pămîntului. Pentru ca raportul dintre 

forţele cu care Pămîntul acţionează asupra mărului şi 
asupra Lunii, raport dedus aşa cum s-a văzut mai sus, 
să fie ireproşabil din punct de vedere matematic. Newton 
trebuia să dovedească că toate aceste forţe au ca rezul¬ 
tantă o singură forţă, care ar acţiona dacă toată masa 
Pămîntului ar fi concentrată în centrul acestuia. 

Această problemă, asemănătoare, dar mult mai compli¬ 
cată decît problema lui Galilei privitoare la mişcarea unei 
particule cu viteză accelerată, depăşea posibilităţile mate¬ 
matice de pe vremea lui Newton, astfel că el a trebuit 
să-şi creeze o matematică proprie. în modul acesta, el a 
pus bazele a ceea ce se numeşte calculul infinitezimal. 
Această ramură a matematicii, care astăzi este absolut 
obligatorie pentru studiul tuturor ştiinţelor şi devine din 
ce în ce mai importantă în biologie şi în alte domenii, di¬ 
feră de disciplinele matematice clasice prin faptul că face 
uz de o metodă în care liniile, suprafeţele şi volumele 
geometriei clasice se împart într-un mare număr de părţi 
foarte mici şi se consideră relaţiile lor reciproce în cazul- 
limită cînd fiecare subdiviziune tinde la zero. Am întîlnit 
pînă acum astfel de raţionamente în modul în care New¬ 
ton a dedus acceleraţia Lunii (pag. 29), cînd am văzut că 
termenul al doilea al membrului întîi al ecuaţiei poate 
fi neglijat în comparaţie cu primul termen, dacă se con¬ 
sideră că Luna şi-a modificat poziţia într-un interval de 
timp infinit de scurt. 

Să considerăm un tip general de mişcare, în care coor¬ 
donata x a unui corp în mişcare este dată în funcţie de 
timpul t. în limbaj curent, aceasta înseamnă că valoarea 
lui x variază într-un mod determinat cînd valoarea lui t 
se modifică. în cazul cel mai simplu, x poate fi proporţio¬ 
nal cu t şi atunci putem scrie: 

x = Al, 

în care A este o constantă datorită căreia ambii membri 
ai ecuaţiei devin egali. 

Acest caz este banal. Să considerăm două momente t 
şi t+At în care A t este o creştere mică, care mai tîrziu 
va trebui să fie făcută egală cu zero. Distanţa parcursă 
în acest interval de timp este, evident: 

A{t + At) -At=AAt; 

împărţind această expresie la At, obţinem exact A. în 
acest caz, nici nu avem nevoie să facem pe At infinit de 
mic, deoarece el se simplifică în ecuaţie. Aşadar, obţinem 
pentru rapiditatea de variaţie a lui x în raport cu timpul, 
sau „fluxiunea lui x“, cum o numea Newton: 

x = A, 

în care punctul de deasupra variabilei înseamnă rapidi¬ 
tatea de variaţie a acestei variabile. 

Să luăm acum un caz ceva mai complicat, exprimat prin 
relaţia 

x - At 2 . 

Luînd iarăşi valorile lui x pentru t şi t+ At, avem: 

A{t+ At) 2 - At 2 

şi, deschizînd paranteza, obţinem: 

At 2 + 2AtAt + AAt 2 - At 2 = 2AtAt + AAt 2 . 
împărţind acest rezultat cu A t, obţinem o expresie formată 
din doi termeni: 

2At + AAt. 

Dacă At devine infinit de mic, al doilea termen dispare şi 
avem pentru „fluxiunea" lui x = At 2 : 

% - 2At. 

Considerînd cazul 

x - At 3 , 

trebuie să calculăm expresia: 

A[t + At) 3 -At 3 . 

Ridicînd (t+At) la cub şi scăzînd At 3 , avem: 

A(t 3 + 3t 2 At + 3tAt 2 + At 3 ) — At 3 = 3At 2 At + 3AtAP + A At 3 
şi împărţind cu At: 

3At 2 + 3AtAtA-AAt 2 . 

Dacă At devine infinit de mic, ultimii doi termeni dispar 
şi obţinem pentru fluxiunea lui x — At 3 : 

x = 3At 2 . 

Putem continua cu x = A&, x = At 5 etc., obţinînd 
„fluxiunile“ 4 At 3 , 5At 4 etc. E uşor de dedus regula gene¬ 
rală: 

„ fluxiunea “ lui x = At n , în care n este un număr întreg, 
este egală cu nAt n ~ 1 . 

în exemplele de mai sus am calculat „fluxiunile" canti¬ 
tăţilor care variază direct proporţional cu timpul, cu pă¬ 
tratul timpului, cu cubul timpului etc. Dar ce facem cu 
cantităţile care variază invers proporţional cu diferitele 
puteri ale timpului? Ştim din algebră că: 

t" 1 = - ; <- 2 = — ; t~ 3 = — ; etc. 

t t* t » ’ 

Folosind aceşti exponenţi negativi şi procedînd ca mai 
înainte, găsim că „fluxiunile" lui 

x = At~ x \ x = At~ 2 ; x = At~ 3 ] etc. 

sînt respectiv 

x=— At~ 2 \ x = — 2At~ 3 ; x = — 3At _4 ; etc. 

Aici s-a pus semnul minus înaintea „fluxiunii“, deoarece 
în cazul proporţionalităţii inverse, cantităţile variabile des¬ 
cresc cînd timpul creşte, şi rapiditatea lor de variaţie este 
negativă. Prin urmare, regula generală după care se cal- 

culează ,,fluxiunile“ rămîne aceeaşi ca şi în cazul propor- 
ţionalităţii directe: pentru a obţine „fluxiunea“, înmulţim 
funcţia putere iniţială cu exponentul şi reducem valoarea 
exponentului cu o unitate. 

Rezultatele analizei precedente sînt grupate în tabelul 
ce urmează: 


X = 

At- 3 -. 

At- 3 ; 

At- 1 ; At; 

At 3 ; 

At 3 ; 

A t* ; etc. 

X = | 

-3 At-*\ 

- 2 At- 3 ; 

-At- 3 ; A; 

2 At; 

3At 3 ; 

4 At 3 ; etc. 


In timp ce x în notaţiile lui Newton reprezintă viteza 
de variaţie a lui x, x reprezintă rapiditatea de variaţie a 
acestei viteze de variaţie. Astfel, de pildă, dacă x = At 3 , 


ic = 3At 2 şi 


x = 


3 AP\ 


= 3A • 2 1 = 6 At. 


în mod similar x, care este viteza de variaţie a rapidităţii 
de variaţie a vitezei, va fi în acest caz: 


x 


6A t 


= 6 A. 


Să aplicăm acum aceste reguli simple formulei obţinute 
de Galilei pentru căderea liberă a corpurilor materiale. în 
capitolul I am găsit că distanţa s, parcursă la momentul t, 
este dată de 


s = — at 1 . 

2 

Intrucît viteza v reprezintă rapiditatea de variaţie a po¬ 
ziţiei corpului, avem 

v = s = — a ■ 1t — at, 

2 

ceea ce arată că viteza este proporţională cu timpul la 
puterea întîi. Pentru acceleraţia a, care reprezintă rapidi¬ 
tatea de variaţie a vitezei (sau viteza de variaţie a rapidi¬ 
tăţii de variaţie a poziţiei), avem: 

a — s = v = a, 

care este, desigur, un rezultat banal. 

înainte de a părăsi acest subiect, trebuie să observăm că 
notaţiile „fluxiunii“ adoptate de Newton sînt foarte rar 
utilizate în prezent. în timpul în care Newton elabora me¬ 
toda „fluxiunilor" cunoscută în prezent sub numele de¬ 
calcului diferenţial, matematicianul german, Gottfried W. 
Leibniz, lucra şi el la aceeaşi problemă, folosind însă o 
terminologie şi un sistem de notaţii diferit. Ceea ce la 
Newton era prima, a doua etc. fluxiune, la Leibniz era 

prima, a doua etc. derivată şi, în loc de a scrie x, x, %, etc., 
Leibniz scria: 

ăx d 2 x d 3 * 

y f ) etc. 
d t d fl dt 3 

Conţinutul matematic al celor două sisteme este, evident, 
acelaşi. 

în timp ce calculul diferenţial consideră relaţiile dintre 
părţile figurilor geometrice cînd aceste părţi devin infinit 
de mici, calculul integral are o sarcină exact opusă: inte¬ 
grarea unor părţi infinit de mici în figuri geometrice avînd 
dimensiunea finită. Am întîlnit această metodă în capi¬ 
tolul I, cînd am descris metoda lui Galilei de a aduna un 
număr foarte mare de dreptunghiuri foarte înguste, a căror 
arie reprezenta mişcarea unei particule într-un interval de 
timp foarte scurt. Metode similare au fost folosite îna¬ 
intea lui Galilei de matematicienii greci pentru a afla vo¬ 
lumul conurilor şi al altor figuri geometrice simple, dar 
metoda generală de rezolvare a problemelor de acest fel 
nu era cunoscută. 

Pentru a înţelege legătura dintre calculul diferenţial şi 
cel integral, să considerăm mişcarea unui punct a cărui 
viteză este dată de funcţia v (t) reprezentată în fig. 9. 
Făcînd uz de aceleaşi raţionamente ca în cazul simplu din 
fig. 3, tragem concluzia că distanţa s, parcursă în inter¬ 
valul de timp t, este dată de aria suprafeţei de sub curba 
vitezei. Rapiditatea de variaţie a lui s intr-un anumit mo¬ 
ment este dată de viteza în acel moment, aşa că putem 
scrie: 

ds 

s = v sau — = v 

d t 

în notaţia lui Newton, respectiv a lui Leibniz. Aşadar, 
dacă v se dă în funcţie de timp, s trebuie să fie o funcţie 
de timp de aşa natură, incit fluxiunea (sau derivata) sa 
să fie egală cu v. 

In cazul mişcării uniform accelerate: 

v = at, 

aşa incit trebuie să găsim o funcţie de timp a cărei flu- 
xiune să fie egală cu at. Consultînd tabelul de la pag. 40, 
găsim că fluxiunea lui At 2 este 2At, aşa că derivata lui 

At 2 este egală cu At. Deci, scriind a în loc de A, găsim 

că s = at 2 . Acest rezultat coincide cu cel obţinut de 

Galilei pe baza unor consideraţii pur geometrice. 

Să considerăm însă două cazuri mai complicate: unul în 
care viteza creşte cu pătratul timpului şi altul în care ea 
creşte cu cubul timpului. Pentru aceste două cazuri tre¬ 
buie să scriem: 

v = bt 2 şi v = ct 3 . 

Aceste două cazuri sînt reprezentate de diagramele din 
fig. 9, unde, exact ca în cazul simplu de mai înainte, dis¬ 
tanţele parcurse sînt reprezentate prin ariile suprafeţelor 

de sub curbele respective. Deoarece avem aici de-a face 
cu linii curbe şi nu cu drepte, nu dispunem de o regulă 
geometrică simplă care să ne permită să aflăm aceste arii. 

Aplicînd metoda lui Newton, ne uităm iarăşi la tabelul 
de la pag. 40 şi găsim că derivatele lui At 3 şi At 4 sînt 3 At' 2 

si 4 At 3 , diferind de expresiile date ale vitezelor numai prin, 
coeficienţii numerici ai lor. Astfel, punînd 3 A = b şi 
4A = c, găsim pentru ariile suprafeţelor de sub cele două 
curbe: 

s b = — bt 3 şi s, = — ct*. 

Această metodă este absolut generală şi poate fi aplicată 
pentru orice putere a lui t, precum şi pentru expresii mai 
complicate, cum ar fi: 

v = at + bt 2 + ct 3 , 
pentru care căpătăm: 

s = i at 2 + - bt 3 -f - ct*. 

2 3 4 

Din analiza de mai sus vedem că calculul integral este 
inversul calculului diferenţial: problema este deci de a găsi 
funcţia necunoscută a cărei derivată este egală cu o func¬ 
ţie dată. Aşadar, putem transcrie acum tabelul de la 
pag. 40, schimbînd ordinea celor două rînduri ale sale şi 
modificînd coeficienţii numerici sub forma următoare: 


X = 

At-*; At~ a ; Al-*; A ; At; At*; AP; etc. 

X = 

-dt~*; -dt-*;-At -1 ; At;-t*;—P;d-t «; etc. 

3 2 2 3 4 


Spunem că x este integrala lui x. In notaţiile lui Newton, 
acest lucru se scrie astfel: 

* = (*)'; 

unde accentul prim pus în afara parantezei anulează punc¬ 
tul de deasupra lui x. In notaţiile lui Leibniz scriem: 




în care simbolul din faţa membrului al doilea este litera S 
alungită, care înlocuieşte cuvîntul sumă. 

Să aplicăm acest nou tabel la acelaşi exemplu de mai 
înainte al unei mişcări uniform accelerate. Întrucît acce¬ 
leraţia este constantă, scriem: 


x = a 

din care rezultă că: 


sau 



= a, 


% = = at. 

Integrînd a doua oară şi consultînd noul nostru tabel, 
obţinem: 

x = ^at • ăt = ^t 2 , 

adică acelaşi rezultat ca cel obţinut mai înainte. 

Dacă acceleraţia nu este constantă, ci este, să zicem, 
proporţională cu timpul, avem: 

ic = bt 

* = J btdt = j bt 2 , 

X = C - bt 2 d< = - C m =-P. 

J 2 2 J 6 

Aşadar, în acest caz, distanţa parcursă de un obiect în 
mişcare creşte cu cubul timpului. 

Formularea elementară a calculului diferenţial şi inte¬ 
gral poate fi extinsă la trei dimensiuni, cînd avem toate 
trei coordonatele x, y şi z, dar lăsăm această sarcină citi¬ 
torului, care a găsit că discuţia de mai sus este prea 
uşoară. 

După ce a elaborat principiile fundamentale ale calcu¬ 
lului infinitezimal, Newton le-a aplicat la rezolvarea pro- 

blemelor care stăteau în calea teoriei gravitaţiei univer¬ 
sale pe care o formulase — în primul rînd, la problema 
forţei de gravitaţie exercitate de globul terestru asupra 




10. a — forţa de gravitaţie exercitată de un strat sferic asupra unui 
punct exterior; b — acelaşi lucru, cu deosebirea că punctul este în 

interior. 

oricărui obiect material mic situat la orice distanţă de 
centrul său. în acest scop, el a împărţit Pămîntul în strate 
concentrice subţiri şi a considerat separat acţiunea forţei 
gravitaţionale a fiecărui strat (fig. 10). Pentru a folosi cal- 

cuiul integral, trebuie să împărţim suprafeţele acestor 
strate într-un număr mare de regiuni cu arii egale şi apoi 
să calculăm forţa de gravitaţie exercitată de fiecare strat 
asupra punctului A în conformitate cu legea proporţiona- 
lităţii cu inversul pătratului distanţei. Această analiză 
conduce la un număr foarte mare de vectori de forţă apli¬ 
caţi punctului A, iar aceşti vectori trebuie să fie integraţi 
după regulile adunării vectorilor. 

Soluţia efectivă a acestei probleme depăşeşte principiile 
elementare pe care le-am discutat mai sus, dar Newton a 
reuşit s-o rezolve. Rezultatul a fost că atunci cînd punc¬ 
tul A se găseşte în exteriorul stratului sferic, toţi vectorii 
se adună şi dau un singur vector egal cu forţa de gravi¬ 
taţie care ar exista dacă întreaga masă a stratului sferic 
ar fi concentrată în centrul ei. în cazul în care punctul A 
este în interiorul stratului, suma tuturor vectorilor este 
egală cu zero, aşa incit asupra obiectului nu acţionează nici 
o forţă de gravitaţie. Acest rezultat a rezolvat îndoielile 
lui Newton în ce priveşte forţa exercitată de Pămînt asu¬ 
pra mărului şi a justificat legea gravitaţiei universale pe 
care o formulase cînd nU era decît un tînăr ce medita 
asupra enigmelor naturii în grădina unei ferme din Lin- 
colnshire. 



CAPITOLUL IV 


ORBITELE PLANETELOR 


Acum după ce am învăţat puţintel calculul infinitezimal, 
să încercăm să-l aplicăm la studiul mişcării corpurilor ce¬ 
reşti naturale şi artificiale sub influenţa forţei gravitaţiei. 
Mai întîi să calculăm viteza cu care trebuie să lansăm o 
rachetă de pe suprafaţa Pămîntului, pentru a scăpa de 
gravitaţia pămîntească care o înlănţuie. 

Gîndiţi-vă la hamalii care trebuie să urce un pian de la 
nivelul străzii la un anumit etaj dintr-un bloc de locuinţe 
înalt. Toată lumea este de acord, şi în special hamalii, că 
pentru a urca un pian trei etaje se depune un lucru me¬ 
canic de trei ori mai mare decît pentru a-1 urca un etaj. 
Lucrul mecanic depus pentru transportarea unei mobile 
grele este de asemenea proporţional cu greutatea acesteia, 
căci, pentru a urca şase scaune, o persoană trebuie să facă 
un lucru mecanic de şase ori mai mare decît pentru a urca 
un singur scaun. 

Toate acestea sînt, desigur, lucruri cunoscute, dar ce 
se poate spune despre lucrul mecanic necesar pentru a 
ridica o rachetă suficient de sus pentru a o lansa pe o 
orbită prestabilită sau cu lucrul mecanic de care e nevoie 
pentru a ridica racheta la o înălţime şi mai mare, aşa încît 
să cadă pe Lună? La rezolvarea problemelor de acest fel 
trebuie să avem în vedere că forţa gravitaţiei descreşte cu 
creşterea distanţei de la centrul Pămîntului; cu cît ridicăm 
obiectul mai sus, cu atît va fi mai uşor de a-1 ridica şi 
mai sus. 

în fig. 11 se arată cum variază forţa gravitaţiei în ra¬ 
port cu distanţa de la centrul Pâmîntului. Pentru a calcula 
lucrul mecanic necesar transportării unui obiect de la su¬ 
prafaţa Pămîntului (distanţa R a de la centru) la distanţa R, 



11. Descreşterea forţei gravitaţionale cu creşterea distanţei (R 0 este 
raza Pămîntului). 

ţinînd seama de descreşterea continuă a forţei gravitaţiei, 
împărţim distanţa de la R 0 la R într-un număr mare de 
intervale mici dr şi considerăm lucrul mecanic efectuat 


4 — Gravitaţia 

de-a lungul acestor intervale. Intrucît pentru o mică va¬ 
riaţie a distanţei forţa gravitaţiei poate fi considerată 
practic constantă (gîndiţi-vă la hamali), lucrul mecanic 
efectuat este egal cu produsul dintre forţa care depla¬ 
sează obiectul şi distanţa parcursă, adică este egal cu aria 
dreptunghiului haşurat din fig. 11. 

Trecînd la limita deplasărilor infinit de mici, tragem 
concluzia că lucrul mecanic total necesar pentru a ridica 
un obiect din R D în R este dat de aria de sub curba forţei 
de atracţie sau, cu notaţiile din capitolul precedent, de 
integrala: 


W= C —- dr =GMm C - d r. 

J r* Jr> 

R, R, 

(Avînd în vedere că constantele nu sînt influenţate de 
operaţia de integrare, putem să scoatem pe GMm de sub 
semnul integralei şi să-l înmulţim cu rezultatul final al 
integrării.) Uitîndu-ne în tabelul de la pag. 40, găsim că 

integrala lui — este — — [ deoarece derivata lui — este 

*■* r l rj 

— . Aşadar, lucrul mecanic efectuat este: 


W 


G Mm _f 

& r 


GMm 


. GMm (— 

u. 



Expresia 


Pr = 


GM 

R 


(care se referă la unitatea de masă care urmează a fi ridi¬ 
cată) se numeşte potenţialul gravitaţional şi spunem că 
lucrul mecanic efectuat pentru a ridica o masă egală cu 
unitatea de la suprafaţa Pămîntului la o anumită distanţă 
în spaţiu este egal cu diferenţa de potenţial gravitaţional 
dintre aceste două puncte. 

Aceste raţionamente simple îi erau cunoscute lui 
Newton încă din prima perioadă a activităţii sale, dar el 
întîmpina dificultăţi mari cînd era vorba să explice legile 
exacte ale mişcării planetelor în jurul Soarelui şi ale miş¬ 
cării sateliţilor planetelor — legi care fuseseră descoperite 
cu mai bine de o jumătate de secol înaintea sa de către 
astronomul german, Johannes Keplcr. Studiind mişcarea 
planetelor în raport cu stelele fixe, Kepler s-a folosit de 
datele obţinute de profesorul său, Tycho Brahe. Kepler a 
stabilit că orbitele tuturor planetelor sint elipse, Soarele 
ocupînd unul din focare. 

Vechii matematicieni greci au definit elipsa ca figura 
geometrică obţinută prin secţionarea unui con cu un plan 
înclinat faţă de axa conului; cu cît înclinarea planului este 
mai mare. cu atît elipsa este mai alungită. Dacă planul 
e perpendicular pe axă, elipsa degenerează într-un cerc. 
Altă definiţie a elipsei este aceea de curbă închisă, avînd 
proprietatea că suma distanţelor de la fiecare din punctele 
ei pînă la două puncte fixe de pe axa mare, numite jo¬ 
care, este întotdeauna aceeaşi. Această definiţie oferă o 
metodă comodă de a trasa o elipsă cu ajutorul a două ace 
şi a unei sfori, aşa cum se arată în fig. 12. 

A doua lege a lui Kepler spune că mişcarea planetelor 
pe orbitele lor eliptice are loc în aşa fel, incit raza care 
uneşte Soarele cu planeta mătură arii egale in intervale 
de timp egale (fig. 12). 

în sfîrşit, a treia lege, pe care Kepler a publicat-o cu 
nouă ani mai tîrziu, spune că pătratele perioadelor de re¬ 
voluţie ale diferitelor planete se găsesc în acelaşi raport 
cu cuburile distanţelor lor medii de la Soare. Astfel, de 
exemplu, distanţele lui Mercur, Venus, Marte şi Jupiter, 
exprimate prin distanţe de la Pămînt la Soare (aşa-numita 
„unitate astronomică 1 * de distanţă), sînt respectiv: 0,387; 
0,723; 1,524; 5,203, iar perioadele lor de rotaţie sînt de 

0,241; 0,615; 1,881 şi 11,860 ani. Ridicînd la cub primul şir 
de numere (distanţele) şi la pătrat al doilea şir (perioa¬ 
dele), obţinem rezultate numerice identice, şi anume: 
0,0580; 0,3785; 3,5396 şi 140,85. 

în primele sale studii, Newton a considerat, pentru sim¬ 
plificare, că orbita Lunii este perfect circulară şi această 




l 

12. a — un mijloc simplu de a desena o elipsă; b — a doua lege a 
lui Kepler. 

aproximaţie l-a condus la descoperirea legii „relativ ele¬ 
mentară" a gravitaţiei, care a fost prezentată în capitolul II. 
După ce, însă, a făcut acest prim pas, el a trebuit să do¬ 
vedească că, dacă legea gravitaţiei universale este absolut 
corectă, orbitele planetelor care diferă de un cerc trebuie 

să fie elipse cu Soarele situat într-unul din focare. Acelaşi 
lucru se poate spune, desigur, şi despre Lună, deoarece 
orbita ei nu este un cerc perfect, ci este o elipsă. Newton 
n-a putut aduce dovezi prin metodele geometriei clasice 
bazate exclusiv pe cercuri şi linii drepte şi, după cum s-a 
arătat mai înainte, a elaborat calculul diferenţial în special 
cu scopul de a studia această problemă. 

Elementele calculului diferenţial date în capitolul pre¬ 
cedent nu sînt suficiente pentru a putea reproduce de¬ 
monstraţia prin care Newton dovedea că orbitele plane¬ 
telor trebuie să fie elipse, dar sperăm că expunerea de faţă 
va permite cititorului cel puţin să înţeleagă cum a rezol¬ 
vat Newton această problemă. 

In fig. 13 se arată mişcarea unei planete pe o anumită 
traiectorie 00' cu o anumită viteză v. Pentru mişcările de 
acest fel e convenabil să se definească poziţia unei pla¬ 
nete într-un moment oarecare, dînd distanţa sa r de la 
Soare şi unghiul 9 pe care-1 formează linia dusă de la 
Soare la planetă (raza vectoare) cu o direcţie fixă în spa¬ 
ţiu, să zicem cu direcţia unei stele fixe oarecare din planul 
eclipticii. Poziţia planetei fiind dată prin coordonatele r 
şi 6, viteza de variaţie a poziţiei sale este dată de flu- 

xiunile r şi 9, iar rapiditatea de variaţie a vitezei (adică 
acceleraţia) va fi dată de „fluxiunile" de ordinul al doi¬ 
lea r şi 6. Forţa gravitaţiei F = care acţionează asu¬ 

pra planetei, în general vorbind, nu este perpendiculară 
pe orbita sa, cum ar fi în cazul mişcării circulare. Aplicînd 
regula adunării forţelor, putem descompune mişcarea în 
două componente: una F,, dirijată după tangenta în punctul 
respectiv la orbită, şi alta F t , perpendiculară pe prima 1 . 

După ce am făcut acest lucru, făcînd uz de legea fun¬ 
damentală a mecanicii stabilită de Newton, care spune că 

1 Indicii l şi t reprezintă cuvintele longitudinal şi transversal. 

acceleraţia în orice direcţie este proporţională cu compo¬ 
nenta forţei pe acea direcţie, obţinem aşa-numitele ecua¬ 
ţii diferenţiale ale mişcării planetei. Aceste ecuaţii dau 
relaţiile dintre coordonatele r şi 9, „fluxiunile“ lor r şi 0 
şi „fluxiunile“ de ordinul al doilea r şi d. Restul este 



13. Forţele care acţionează asupra mişcării unei planete pe traiec¬ 
toria sa eliptică. 

matematică pură — se găseşte apoi cum trebuie să de¬ 
pindă r şi 6 de timp pentru ca „fluxiunile" de ordinul întîi 
şi al doilea, precum şi ele însele să satisfacă ecuaţiile di¬ 
ferenţiale. Răspunsul este că mişcarea trebuie să aibă loc 
pe o elipsă avînd Soarele într-unul din focare, în aşa fel 
încît raza vectoare să măture arii egale în intervale de 
timp egale. 

Deşi n-am putut da aci decît „descrierea" modului cum 
au fost deduse primele două legi ale lui Kepler, putem 
arăta exact cum se deduce a treia lege a sa, făcînd ipoteza 
simplificatoare că orbitele planetelor sînt circulare. Intr- 
adevăr, am văzut în capitolul II că acceleraţia centripetă 


El 



X )■ 

(îndreptată spre centru) a mişcării circulare este — , în 

R 

care v este viteza corpului în mişcare, iar R este raza or¬ 
bitei. întrucît acceleraţia centripetă înmulţită cu masa 
trebuie să fie egală cu forţa de atracţie gravitaţională, pu¬ 
tem scrie: 


mv' _ GMm 

R = £’ ' 

Pe de altă parte, dat fiind că lungimea orbitei circulare 
este 2jtR, perioada T a unei revoluţii este dată, evident, 
de formula: 



V 


de unde rezultă 

2nR 

v =-. 

T 

Substituind această valoare a lui v în prima ecuaţie, ob¬ 
ţinem: 

m4Tr 2 i? 2 _ GMm 
T*R ~ 

sau, rearanjînd şi simplificînd cu m în ambii membri: 

4t z*R 3 = GMT *. 

Asta-i tot! Formula spune că cuburile lui R sînt pro¬ 
porţionale cu pătratele lui T, ceea ce este exact a treia 
lege a lui Kepler. 

Printr-o aplicare riguroasă a calculului infinitezimal se 
poate arăta că aceeaşi lege este valabilă şi pentru cazul 
mai general al orbitelor eliptice. 

Astfel, inventînd matematica necesară pentru a rezolva 
problema care-1 preocupa, Newton a putut demonstra că 
mişcările membrilor familiei Soarelui ascultă, intr-adevăr, 
de legea gravitaţiei universale. 

CAPITOLUL V 


PAMINTUL E UN FEL DE SFiRLEAZĂ 
CARE SE ROTEŞTE 


După ce a rezolvat problema modului în care forţele 
gravitaţiei pămînteşti ţin Luna pe orbita ei şi a modului 
în care gravitaţia Soarelui face ca Pămîntul şi celelalte 
planete să se mişte în jurul său pe o traiectorie eliptică, 
Newton şi-a îndreptat atenţia asupra influenţei pe care 
o exercită aceste două corpuri cereşti asupra rotaţiei glo¬ 
bului pămîntesc în jurul axei sale. El şi-a dat seama că, 
din cauza rotaţiei sale, Pămîntul trebuie să aibă forma 
unui sferoid turtit, deoarece gravitaţia în regiunea ecua¬ 
torială este parţial compensată de forţa centrifugă. într-a- 
devăr, raza ecuatorului Pămîntului este cu circa 20 km 
mai lungă decît raza polară, iar acceleraţia gravitaţiei la 
ecuator este cu 0,3% mai mică decît la poli. Aşadar, Pă¬ 
mîntul poate fi considerat ca o sferă înconjurată de o um¬ 
flătură la ecuator (suprafaţa haşurată din partea de jos a 
fig. 14), care are o grosime de circa 20 km la ecuator şi 
se reduce la zero la poli. Pe cînd forţele de gravitaţie care 
acţionează asupra părţii sferice a Pămîntului sînt echiva¬ 
lente cu o singură forţă aplicată în centrul acestuia, for¬ 
ţele care acţionează asupra umflăturii de la ecuator nu se 
echilibrează în acelaşi mod. Intr-adevăr, deoarece gravi¬ 
taţia descreşte cînd distanţa creşte, forţa Fj care acţio¬ 
nează asupra părţii umflăturii care e îndreptată spre corpul 
care exercită atracţia (Soarele sau Luna) este mai mare de¬ 
cît forţa F 2 care acţionează asupra părţii opuse. Rezultatul 
este că apare un cuplu de forţe sau un moment de răsu- 

cire care tinde să îndrepte poziţia axei de rotaţie a Pămîn- 
tului, făcînd-o perpendiculară pe planul orbitei (eclipticii) 
Pămîntului sau pe planul orbitei Lunii. Atunci de ce axa 
de rotaţie a Pămîntului nu se roteşte cum ar trebui sub 
acţiunea acestor forţe? 

Pentru a răspunde la această întrebare trebuie să înţe¬ 
legem că globul pămîntesc este o sfîrlează uriaşă, într-o 
mişcare asemănătoare cu aceea a acestei jucării pe care o 
cunoaştem cu toţii din copilărie. Cînd i se imprimă o miş¬ 
care rapidă de rotaţie, sfîrleaza nu cade, cum s-ar părea 
că e natural, ci păstrează o poziţie înclinată faţă de podea, 
iar în timp ce se învîrteşte, axa de rotaţie descrie în jurul 
verticalei un con cu unghi mare la vîrf (fig. 14, colţul 
de sus din dreapta). Numai cînd, din cauza frecării, rotaţia 
sfîrlezei devine mai lentă, ea cade pe podea şi se rostogo¬ 
leşte sub canapea. 

Un model ceva mai complicat, folosit la cursurile de 
mecanică teoretică, este reprezentat în jumătatea supe¬ 
rioară a fig. 14. El constă dintr-o furcă P, care se poate 
roti în jurul unei axe verticale, în care e montată o tijă A, 
ce se poate mişca liber în sus şi-n jos în jurul unei axe 
orizontale T. La capătul liber al acestei tije e montat un 
volant W, care se roteşte cu frecare foarte mică pe un 
rulment cu bile. Dacă volantul este în repaus, poziţia nor¬ 
mală a sistemului este cu tija înclinată în jos şi cu volan¬ 
tul sprijinindu-se pe masă. Dacă însă punem volantul în 
mişcare cu viteză mare, lucrurile se vor petrece în mod 
cu totul diferit, într-un mod aproape de necrezut pentru 
cineva care asistă la acest fenomen pentru prima oară. 
Tija cu volantul nu vor cădea în jos atîta timp cît acesta 
din urmă se roteşte, iar sistemul format din tijă, volant 
şi suportul în formă de furcă se va roti încet, în jurul axei 
sale verticale. Acesta este binecunoscutul principiu al gi- 
ro.scopului, care are numeroase aplicaţii practice, printre 

care „busola giroscopică", cu care se dirijează vapoarele 
şi avioanele şi „stabilizatoarele giroscopice", care împie¬ 
dică ruliul şi tangajul pe timp de furtună. 



14. Invîrtirea giroscopului ţi învîrtirea Pămîntului. 


Se pare că cea mai amuzantă aplicaţie a giroscopului a 
fost aceea pe care i-a dat-o fizicianul francez Jean Perrin, 
care a băgat un giroscop de avion învîrtindu-se într-un 

geamantan şi l-a predat la bagaje în gara din Paris (pe 
vremea aceea nu existau linii aeriene comerciale). Cînd 
hamalul a luat geamantanul şi, străbătînd cu el sălile gă¬ 
rii, a încercat să treacă după un colţ, geamantanul a refu¬ 
zat să-l urmeze, iar cînd acesta uluit a încercat să-l for¬ 
ţeze să asculte, geamantanul s-a răsucit cu o violenţă 
neaşteptată, astfel încît i-a sucit mina (fig. 15). „Parcă ar 
fi dracul înăuntru! “ a strigat hamalul şi speriat a trîntit 
geamantanul luînd-o la fugă. Un an mai tîrziu, Jean Perrin 
a fost distins cu Premiul Nobel, dar nu pentru experienţa 
sa cu giroscopul, ci pentru lucrările sale asupra mişcării 
termice a moleculelor. 

Pentru a înţelege comportarea ciudată a giroscoapelor 
trebuie să ne familiarizăm cu reprezentarea vectorială a 
mişcării de rotaţie. în capitolul I am văzut că viteza miş¬ 
cării de translaţie poate fi reprezentată printr-o săgeată 
(vector) avînd direcţia şi sensul mişcării şi o lungime pro¬ 
porţională cu viteza. în cazul rotaţiei se aplică o metodă 
similară. Ducem săgeata de-a lungul axei de rotaţie, lun¬ 
gimea săgeţii corespunzînd vitezei unghiulare măsurată 
în rot/min (rotaţii pe minut) sau în orice altă unitate echi¬ 
valentă. Sensul săgeţii se stabileşte cu ajutorul regulii 
convenţionale a „mîinii drepte": Dacă puneţi degetele în¬ 
doite ale mîinii drepte în sensul rotaţiei, degetul cel mare 
arată sensul corect al săgeţii. (Această regulă este foarte 
uşor de aplicat şi atunci cînd încercaţi să deşurubaţi ca¬ 
pacul unui borcan de sticlă sau ceva similar.) In partea 
superioară a fig. 14, vectorul S arată viteza de rotaţie a 
volantului. Cuplul (momentul de răsucire) datorit gravi¬ 
taţiei e reprezentat prin vectorul T, care trece prin articu¬ 
laţiile furcii. Extinzînd legile mişcării de translaţie la 
cazul mişcării de rotaţie, e de aşteptat ca variaţia vitezei 
unghiulare să fie proporţională cu cuplul aplicat. Aşadar, 
efectul gravitaţiei asupra unei sfîrleze care se roteşte 

constă în schimbarea vitezei de rotaţie dată de vectorul S 
în aceea dată de vectorul S', adică rotaţia în jurul axei 
verticale. Este exact ceea ce se observă în comportarea 
unei sfîrleze care se învîrteşte. 



15. Experienţa lui Perrin. 


Relaţia în spaţiu dintre viteza unghiulară, cuplu şi miş¬ 
carea rezultantă este arătată de mîinile din fig. 14 . Dacă 
îndreptaţi degetul mijlociu al mîinii drepte în sensul vec¬ 
torului rotaţiei, iar degetul cel mare în sensul vectorului 

cuplului, degetul arătător va indica rotaţia rezultantă a 
sistemului. 

Fenomenul pe care l-am descris imediat mai sus se nu¬ 
meşte precesie şi este comun tuturor corpurilor care se 
rotesc, fie ele stele sau planete, jucării de copii sau elec¬ 
troni într-un atom. In mişcarea Pămîntului, precesia este 
cauzată de atracţia gravitaţională a Soarelui şi a Lunii, 
aceasta din urmă jucînd primul rol, deoarece, deşi are o 
masă mai mică decît Soarele, este mult mai apropiată de 
Pămînt. Efectul combinat al precesiei datorite Lunii şi 
Soarelui face ca axa Pămîntului să se rotească cu 50 de 
secunde de unghi pe an şi o face să parcurgă un cerc com¬ 
plet în 25 800 de ani. Acest fenomen, căruia i se datoresc 
modificările lente ale datelor la care încep primăvara şi 
toamna (precesia echinocţiilor), a fost descoperit de astro¬ 
nomul grec Hiparh prin anul 125 î.e.n., dar explicaţia lui 
n-a putut fi dată pînă ce Newton nu şi-a formulat teoria 
gravitaţiei universale. 



CAPITOLUL VI 


MAREELE 


Altă influenţă şi mai importantă a Soarelui şi a Lunii 
asupra Pămîntului este deformarea zilnică a formei Pămîn- 
tului, care se manifestă în modul cel mai vizibil prin fe¬ 
nomenul mareelor. Newton şi-a dat seama că ridicarea şi 
scăderea periodică a nivelului oceanului se datoresc atrac¬ 
ţiei gravitaţionale exercitate de Soare şi de Lună asupra 
apelor oceanului, influenţa Lunii fiind mult mai mare, de¬ 
oarece Luna, deşi mult mai mică decît Soarele, se găseşte 
mult mai aproape de noi. Argumentul lui era că. întrucît 
forţele de gravitaţie descresc pe măsură ce distanţa creşte, 
atracţia exercitată asupra apei oceanului de pe partea lu¬ 
minată de Lună sau de Soare a globului nostru este mai 
mare decît aceea de pe partea opusă şi, prin urmare ea 
trebuie să ridice apa deasupra nivelului său normal. 

Multe persoane care aud pentru prima dată această ex¬ 
plicaţie a mareelor găsesc că e greu de înţeles de ce există 
două valuri de maree, unul pe partea îndreptată spre 
Lună sau spre Soare, şi altul pe partea opusă, unde apele 
oceanului par că se deplasează în sens opus atracţiei gra¬ 
vitaţiei. Pentru a explica acest fenomen trebuie să anali¬ 
zăm mai amănunţit dinamica sistemului Pămînt-Lună. 

Dacă Luna ar fi fixată într-o poziţie dată, să zicem pe 
vîrful unui turn uriaş ridicat într-un punct oarecare de 
pe suprafaţa Pămîntului sau dacă Pămîntul însuşi ar fi 
ţinut într-un punct oarecare al orbitei sale de către o forţă 
supranaturală, apele oceanului s-ar aduna, într-adevăr, pe 

o parte a Pămîntului şi s-ar produce o scădere a nivelului 
oceanului pe partea opusă. Dar întrucît Luna se roteşte în 
jurul Pămîntului, iar Pămîntul în jurul Soarelui, situaţia 
este cu totul diferită. 

Să examinăm mai întîi mareele datorite Soarelui. Dat 
fiind că, în timpul mişcării sale în jurul Soarelui, Pămîn¬ 
tul formează un tot indivizibil, viteza liniară a părţii în¬ 
dreptate spre Soare (punctul F din fig. 16, a) este mai 
mică decît viteza liniară a centrului C al Pămîntului, care, 
la rîndul său, este mai mică decît viteza liniară a părţii 
opuse lui F (punctul R). Pe de altă parte, după cum am 
văzut în capitolul IV, vitezele liniare în mişcarea circu¬ 
lară orbitală sub acţiunea gravitaţiei solare trebuie să des- 
crească pe măsură ce distanţa de la Soare creşte. Aşadar, 
punctul F are o viteză liniară mai mică decît e necesar 
pentru a menţine mişcarea circulară şi deci va avea ten¬ 
dinţa să se abată spre Soare, aşa cum arată săgeata punc¬ 
tată în fig. 16, a care porneşte din F. In mod asemănător, 
punctul R are o viteză liniară mai mare decît cea necesară 
pentru orbita sa circulară şi va avea tendinţa să se depăr¬ 
teze de Soare (vezi săgeata punctată pornind din R). 

Aşadar, dacă n-ar exista atracţia dintre diferitele părţi 
ale materiei din care este format Pămîntul, el s-ar rupe 
în bucăţi, care s-ar răspîndi sub formă de disc plat în tot 
planul eclipticii. Acest lucru nu se întîmplă însă din cauză 
că atracţia gravitaţiei G dintre diferitele părţi ale Pămîn¬ 
tului le ţine strîns unite. In schimb, globul pămîntesc se 
alungeşte în direcţia razei orbitei, formînd două umflături 
de ambele părţi ale acesteia. 

Dacă examinăm mareele lunare, raţionamentul este exact 
acelaşi, ţinînd seamă că atît Pămîntul, cît şi Luna se mişcă 
în jurul centrului comun de greutate al lor. Întrucît Luna 
este de circa 80 de ori mai uşoară decît Pămîntul, centrul 
comun de greutate al acestor două corpuri este situat la o 

distanţă de la centrul Pămîntului egală cu a 80-a parte din 
distanţa de la Pămînt la Lună. Avînd în vedere că această 
distanţă este egală cu 60 de raze ale Pămîntului, tragem 



16. a — originea forţei mareelor; b — întîrzierea aparentă a 
mişcării corpurilor cereşti. 

concluzia că centrul de greutate al sistemului Pămînt-Lunâ 
este situat la 60/80 = 3/4 din raza Pămîntului măsurată 

de la centrul acestuia. Cu toate că, din punct de vedere 
geometric, există o diferenţă cantitativă, raţionamentul fi¬ 
zic rămîne în picioare. Apele oceanelor Pămîntului for¬ 
mează două umflături, una îndreptată de la centrul Pă¬ 
mîntului spre centrul de greutate comun (care reprezintă 
şi direcţia spre Lună), iar cealaltă în sens opus. 

Cînd Soarele, Pămîntul şi Luna sînt situate pe aceeaşi 
linie — adică în perioadele de Lună nouă şi de Lună 
plină —, efectele de maree ale Lunii şi Soarelui se adună, 
iar mareele sînt deosebit de înalte. In timpul primului 
şi ultimului pătrar, mareele înalte lunare coincid cu ma¬ 
reele joase solare, iar efectul lor total este mai redus. 

Deoarece Pămîntul nu este absolut rigid, forţele com¬ 
binate lunare şi solare care produc mareele îi deformează 
învelişul solid, aceste deformări sînt însă mult mai mici 
decît acelea care se produc în învelişul lichid. Fizicianul 
american A. A. Michelson 1 a stabilit experimental că la 
fiecare 12 ore, suprafaţa Pămîntului se deformează cu circa 
30 cm în comparaţie cu deformaţia de 120—150 cm a 
suprafeţei oceanului. Avînd în vedere că deformaţiile 
scoarţei Pămîntului au loc încet şi progresiv, nu ne dăm 
seama că trăim pe un fundament care se clatină, dar cînd 
observăm fluxul oceanului ridicîndu-se spre ţărmul conti¬ 
nentelor, trebuie să ţinem seama că ceea ce vedem este 
doar diferenţa dintre mişcările verticale ale Pămîntului 
şi apei. 

Mareele oceanelor, care se deplasează în jurul globului 
se freacă de fundul oceanelor (în special în bazinele cu 
adîncime mică, cum este Marea Bering) şi se lovesc de 
ţărmurile continentelor. Aceste fenomene determină pier¬ 
deri de energie care se manifestă prin slăbirea intensităţii 

1 Vezi Bernard Jaffe, Michelson şi viteza luminii, în co¬ 
lecţia „Science Study Series“, 1960. 


5 — Gravitaţia 

mareelor. Englezii Sir Harold Jeffreys şi Sir Geoffrey 
Taylor au evaluat că puterea totală pe care o desfăşoară 
neîncetat mareele se ridică la circa 2 miliarde cai-putere. 
Datorită acestei pierderi de energie, rotaţia Pămîntului în 
jurul axei sale se încetineşte, aşa după cum roţile unui 
automobil îşi încetinesc mişcarea cînd se pune frîna. Com- 
parînd această pierdere de energie provocată de maree cu 
energia totală de rotaţie a Pămîntului, găsim că mişcarea 
globului terestru în jurul axei sale devine mai lentă, adică 
durata unei rotaţii devine cu 0,000 000 02 s mai lungă de- 
cît cea precedentă. Această modificare este foarte mică şi 
nu poate fi măsurată de azi pe mîine sau de la un an la 
celălalt. Dar, pe măsură ce trec anii, aceste diferenţe 
se acumulează. Astfel, intr-o sută de ani sînt 36 525 de 
zile, aşa încît acum un secol zilele erau cu 0,000 7 s mai 
scurte decît în prezent. In medie, în acest interval de 
timp ziua a fost cu 0,000 35 s mai scurtă decît în zilele 
noastre. Eroarea totală acumulată în acest timp este de: 
36 525X0,000 35=14 s. 

Cifra de 14 s pe secol este mică, dar ea se încadrează 
perfect în precizia observaţiilor şi calculelor astronomice. 
In realitate, această încetinire a rotaţiei Pămîntului în 
jurul axei sale explică o nepotrivire care multă vreme a 
pus în încurcătură pe astronomi. Intr-adevăr, comparînd 
poziţiile Soarelui, Lunii, ale lui Mercur şi Venus în raport 
cu stelele fixe, astronomii au observat că ele păreau în 
mod sistematic în avans, în ce priveşte timpul, faţă de 
poziţiile lor de acum un secol determinate pe baza meca¬ 
nicii cereşti (fig. 16, b). Dacă un program de televiziune 
începe cu 15 min mai devreme decît v-aţi fi aşteptat, dacă 
găsiţi un magazin închis cînd sosiţi cu circa 15 min înainte 
de ora de închidere şi dacă pierdeţi trenul cînd eraţi si¬ 
guri că-1 veţi prinde, nu trebuie să daţi vina pe postul 
de radio, pe magazin sau pe căile ferate, ci pe ceasorni- 

cui dv. El a rămas, probabil, în urmă cu 15 min. Tot ast¬ 
fel, diferenţa de 15 s în măsurarea timpului cînd au loc 
evenimentele astronomice trebuie să fie atribuită înceti¬ 
nirii rotaţiei Pămîntului, şi nu accelerării vitezei tuturor 
corpurilor cereşti. Pină cînd s-a descoperit încetinirea ro¬ 
taţiei Pămîntului, astronomii îl considerau ca un ceasor¬ 
nic perfect, de care se foloseau în măsurătorile lor. In 
prezent, se introduc corecţii, care prevăd modificările 
cauzate de maree. 

La începutul secolului nostru, astronomul englez George 
Darwin, fiul celebrului autor al Originii speciilor, s-a apu¬ 
cat să studieze problema modului în care, după trecerea 
unui timp îndelungat, pierderea de energie prin fricţiunea 
mareelor influenţează sistemul format din Pămînt şi Lună. 

Pentru a înţelege raţionamentul lui Darwin trebuie să 
fim familiarizaţi cu o mărime mecanică importantă, cu¬ 
noscută sub numele de moment cinetic al unui corp ma¬ 
terial care se roteşte în jurul axei proprii sau al unei 
axe exterioare. Să considerăm o masă m rotindu-se cu 
viteza v în jurul unei axe fixe A A ', la o distanţă r de 
aceasta (fig. 17, a). Această masă poate fi aceea a Pămîn¬ 
tului rotindu-se în jurul Soarelui, a Lunii rotindu-se în 
jurul Pămîntului sau a unei pietre legate de o sfoară pe 
care un copil o învîrteşte. Momentul cinetic / se defi¬ 
neşte ca produsul masei corpului cu viteza sa şi cu dis¬ 
tanţa de la axă: 

I = mvr. 

Situaţia devine ceva mai complicată cînd considerăm 
un corp material, fie că e vorba de un volant sau de 
Pămînt, care se roteşte în jurul unei axe care trece 
prin centrul său (fig. 17, b). Pe cînd în cazul precedent 
toate părţile corpului se mişcă aproximativ cu aceeaşi 
viteză (atîta timp cît mărimea corpului este mică în com- 

17. Momentul cinetic al unui corp care se roteşte în jurul axei proprii 
sau al unei axe exterioare este (a) produsul masei m a corpului 
cu viteza v şi distanţa sa r de la axa de rotaţie. Calculul 
momentului cinetic al unui corp rigid (b) care se roteşte se face 
însumînd momentele cinetice ale unui număr infinit de fragmente 
mici, de exemplu dm, dm', dm" etc. Variaţia vitezei impusă de 
conservarea momentului cinetic este ilustrată în (c) şi (d). 






paraţie cu dimensiunile orbitei), diferitele părţi ale unui 
corp care se roteşte în jurul unei axe trecînd prin cen¬ 
trul său au viteze cu totul diferite; cu cît o parte este 
mai depărtată de axa de rotaţie, cu atît ea se mişcă mai 
repede. In cazul Pămîntului, de exemplu, punctele de la 
ecuator au viteze mult mai mari decît punctele de la 
Cercul Arctic şi Cercul Antarctic, iar punctele de la poli 
nu se mişcă de loc. Cum putem deci defini momentul 
cinetic în acest caz? Procedeul de care vom face uz este, 
desigur, calculul integral. 

Impărţim întreaga masă m a corpului într-un mare nu¬ 
măr de fragmente mici d m, dm', d m" etc. şi calculăm 
momentul cinetic pentru fiecare din ele. Cele trei frag¬ 
mente reprezentate în fig. 17, b sînt situate la distanţele 
r, r', r", de la axă şi au vitezele v, v şi v”, care sînt, 
desigur, proporţionale cu aceste distanţe. Pentru a ob¬ 
ţine momentul cinetic / al întregului corp, trebuie să 
integrăm momentele cinetice ale tuturor fragmentelor 
scriind: 

I = Jdm.n/,, 

în care integrarea se extinde la întregul corp. Aplicând 
calculul infinitezimal, se poate arăta că 



în care R este raza corpului care se roteşte, iar v, este 
viteza punctelor de la ecuatorul său. 

Una din legile fundamentale ale mecanicii clasice, de¬ 
dusă de Newton, este legea conservării momentului cine¬ 
tic, care spune că dacă avem un număr oarecare de 
corpuri care se rotesc în jurul axelor lor şi în acelaşi 
timp şi unul în jurul altuia, momentul cinetic total al 
sistemului trebuie să rămînă întotdeauna constant. 

O demonstraţie elementară didactică a acestei legi se 
poate face folosindu-se dispozitivul prezentat în partea 
de jos a fig. 17. El constă din două greutăţi montate prin 
două tije articulate la capătul superior al unei axe verti¬ 
cale, care se poate roti cu frecare foarte mică într-o buc¬ 
şă S. Un dispozitiv special (neprezentat în figură) ne per¬ 
mite să ridicăm sferele în sus (fig. 17, c) sau să le cobo- 
rîm (fig. 17, d). 

Să presupunem că după ce am fixat greutăţile în pozi¬ 
ţia de sus (fig. 17, c), dăm sistemului o mişcare de rotaţie 
liberă în jurul axei sale, imprimîndu-i astfel un moment 
cinetic de o anumită mărime. In conformitate cu definiţia 
de mai înainte, momentul cinetic al fiecărei sfere va fi 
egal cu mv^T\, în care Vi şi ri au înţelesul indicat în fig. 
17, c. In timp ce sistemul se roteşte în virtutea inerţiei, 
lăsăm în jos sferele în poziţia indicată în fig. 17, d, aşa 
încît noua lor distanţă r 2 devine egală cu jumătate din 
distanţa anterioară. Intrucît mvr nu trebuie să varieze, 
descreşterea lui r cu factorul 2 trebuie să aibă ca rezul¬ 
tat o creştere a lui v cu acelaşi factor. Aşadar, legea con¬ 
servării momentului cinetic cere ca viteza să se dubleze 
şi, într-adevăr, se observă în cazul al doilea că v, = 2vy. 

Acest principiu se aplică în scopul producerii unor 
efecte uimitoare de către acrobaţii de circ, de patinatorii 
artistici etc. Rotindu-se pe o frînghie sau pe gheaţă cu 
viteză relativ redusă, cu braţele întinse lateral în ambele 
direcţii, ei îşi apropie brusc braţele de corp, devenind 
astfel nişte vîrtejuri sclipitoare. 

Revenind la sistemul Pămînt-Lună, conchidem că legea 
conservării momentului cinetic cere ca încetinirea rota¬ 
ţiei Pămîntului în jurul axei sale din cauza fricţiunii 
mareelor să aibă neapărat ca rezultat o creştere egală a 
momentului cinetic al Lunii în mişcarea sa orbitală în 
jurul Pămîntului. 

Cum influenţează această creştere a momentului ci¬ 
netic mişcarea Lunii? Momentul cinetic al mişcării orbi¬ 
tale a Lunii este: 


I = mvr, 

în care m este masa Lunii, v este viteza ei, iar r este raza 
orbitei. Pe de altă parte, legea gravitaţiei descoperită de 
Newton, combinată cu formula forţei centrifuge, ne dă: 

GMm mv 2 


în care M este masa Pămîntului. Aşadar: 

GM , 

— = v 2 . 


Din această expresie şi din cea de mai sus a lui / re¬ 
zultă: 

/a 


Şi 


v = 


GMm 2 

GMm 


cititorul poate să-l creadă pe autor pe cuvînt, dacă nu 
poate deduce el însuşi aceste formule. Din ele rezultă 
că: creşterea momentului cinetic al Lunii în timpul miş¬ 
cării sale în jurul Pămîntului trebuie să aibă ca efect 
creşterea distanţei sale de la Pămînt şi descreşterea vite¬ 
zei sale liniare. 

Din încetinirea observată a rotaţiei Pămîntului se poate 
calcula că recesia (retragerea) Lunii se ridică la 8 mm pe 
fiecare rotaţie. Aşadar, de fiecare dată cînd vedeţi Luna 
nouă, ea se găseşte cu această cantitate mai departe de 
Pămînt. Variaţia de 8 mm pe lună este o variaţie infimă 
pe scara distanţelor astronomice, dar sistemul Pămînt- 
Lună există, probabil, de miliarde de ani. Interpretînd 
aceste date, George Darwin a găsit că acum patru sau 

cinci miliarde de ani, Pămîntul şi Luna trebuie să fi fost/ 
foarte apropiate între ele şi a omis ipoteza că iniţial aces¬ 
tea au format un singur corp (să-i zicem Pămlun sau Lun- 
păm). Ruperea în două bucăţi s-ar putea să fi fost cauzată 
de forţa mareelor provocate de gravitaţia solară sau de 
vreo catastrofă a sistemului solar pierdută în negura tim¬ 
purilor. Ipoteza lui Darwin este sursa unui dezacord vio¬ 
lent între oamenii de ştiinţă care se ocupă de originea 
Lunii. Unii oameni de ştiinţă sînt adepţii ei înflăcăraţi — 
cel puţin din cauza frumuseţii acestei ipoteze —, alţii sînt 
duşmanii ei înverşunaţi. t 

Am mai putea spune încă cîteva cuvinte despre viitorul 
Lunii, aşa cum poate fi prevăzut din calculele efectuate pe 
baza principiilor mecanicii cereşti. In urma recesiei trep¬ 
tate, Luna va ajunge la un moment dat aşa de departe de 
Pămînt, încît va deveni aproape inutilă ca înlocuitoare a 
iluminării artificiale nocturne. Intre timp, mareele pro¬ 
vocate de Soare vor face ca rotaţia Pămîntului să devină 
din ce în ce mai lentă (cu condiţia ca oceanele să nu în¬ 
gheţe) şi va veni o vreme cînd lungimea unei zile va fi 
mai mare decît lungimea unei luni. Atunci fricţiunea ma¬ 
reelor provocate de Lună va tinde să accelereze rotaţia 
Pămîntului şi, conform legii conservării momentului ci¬ 
netic, Luna va începe să revină spre Pămînt pînă ce, în 
cele din urmă, va ajunge aşa de apropiată de el cum a 
fost cînd s-a născut. In acest moment, forţele gravitaţiei 
terestre vor face, probabil, ca Luna să se sfărîme într-un 
număr imens de fragmente, care vor forma un inel ase¬ 
mănător cu acela al lui Saturn. Datele la care vor avea 
loc aceste evenimente, aşa cum le stabileşte mecanica ce¬ 
rească, sînt însă aşa de depărtate, încît e posibil ca pînă 
atunci Soarele să-şi consume tot combustibilul nuclear şi 
întregul sistem planetar să fie cufundat în întuneric. 



CAPITOLUL VII 


IZBINZILE MECANICII CEREŞTI 


In interval de un secol, din sămînţa aruncată de Newton- 
prin formularea legii gravitaţiei universale şi prin inven¬ 
tarea calculului infinitezimal a crescut o pădure deasă şi 
frumoasă. In calculele marilor matematicieni francezi, ca 
Joseph Louis Lagrange (1736—1813) şi Pierre Simon La- 
place (1749—1827), mecanica cerească a ajuns la o perfec¬ 
ţiune nemaiatinsă pînă la ei. Pornind de la simplitatea le¬ 
gilor mişcării planetelor formulate de Kepler, legi care 
ar fi fost exacte dacă planetele s-ar mişca exclusiv sub 
influenţa gravitaţiei solare, teoria a progresat pînă a ajuns 
la un înalt grad de complexitate prin considerarea inter¬ 
acţiunilor sau perturbaţiilor reciproce dintre planete. De¬ 
oarece masele planetelor sînt mult mai mici decît masa 
Soarelui, perturbaţiile mişcărilor lor din cauza interacţiu¬ 
nii gravitaţionale reciproce sînt foarte mici, dar această 
interacţiune nu poate fi neglijată dacă vrem să obţinem 
« precizie comparabilă cu aceea atinsă în măsurătorile as¬ 
tronomice precise. Astfel de calcule necesită un volum 
enorm de muncă şi de timp (astăzi aceste operaţii se efec¬ 
tuează mult mai rapid cu ajutorul calculatoarelor elec¬ 
tronice). De exemplu, astronomul american E.W. Brown 
a studiat timp de aproape 20 de ani cîteva mii de termeni 
din lunga serie matematică pentru calculul datelor cu¬ 
prinse în lucrarea sa Tabelele Lunii publicată în trei vo¬ 
lume, in-cvarto. 

Aceste studii migăloase au dat adeseori rezultate rod¬ 
nice. Aproape de mijlocul secolului trecut, astronomul 
francez J.J. Leverrier, comparind calculele pe care le fă¬ 
cea asupra mişcării planetei Uranus, descoperită în mod 
întîmplător în 1781 de William Herschel, cu poziţiile aces¬ 
tei planete observate în cei 63 de ani care trecuseră de la 
descoperirea ei, a constatat că ceva nu era în ordine. Di¬ 
ferenţele dintre observaţii şi calcule erau supărător de 
mari, aproape 20 de secunde de unghi (unghiul subîntins 
de o persoană situată la distanţa de aproximativ 15 km), 
iar această diferenţă nu putea fi datorită vreunei erori 
de observaţie sau teoretice. Leverrier bănuia că diferen¬ 
ţele semnalate se datorau perturbaţiilor cauzate de vreo 
planetă necunoscută din exteriorul orbitei lui Uranus şi 
s-a apucat să calculeze cît de mare trebuie să fie masa 
acestei planete ipotetice şi cum ar trebui să se mişte spre 
a justifica abaterile observate în mişcarea lui Uranus. In 
toamna anului 1846, Leverrier scria lui J. G. Galle, de la 
observatorul din Berlin: „îndreptaţi-vă telescopul spre 
punctul cu longitudinea 326° de pe ecliptică din conste¬ 
laţia Vărsătorul şi veţi găsi într-o vecinătate de un grad 
de acest punct o nouă planetă, ca o stea cam de mărimea a 
noua, avînd un disc perceptibil". 

Galle a urmat aceste instrucţiuni. Noua planetă, care 
a primit numele de Neptun, a fost găsită în noaptea de 
23 septembrie 1846. Englezul J. C. Adams împarte cu Le¬ 
verrier cinstea descoperirii prin calcul a planetei Neptun, 
dar T. Challis de la Observatorul Universităţii din Cam- 
bridge, căruia Adams i-a comunicat rezultatele calculelor 
sale, nu s-a prea grăbit cu cercetările, pierzînd astfel oca¬ 
zia de a fi coautorul acestei descoperiri. 

Povestea s-a repetat, într-o formă mai puţin dramatică, 
în prima jumătate a secolului nostru. Astronomii americani 
W. H. Pickering, de la Observatorul Harward, şi Percival 

Lowell, fondatorul Observatorului Lowell din Arizona, sus¬ 
ţineau spre sfîrşitul deceniului al treilea că perturbaţiile 
mişcărilor lui Uranus şi Neptun indicau existenţa unei noi 
planete dincolo de Neptun. A fost nevoie însă de mai bine 
de zece ani pînă ce această planetă, care a primit denumi¬ 
rea de Pluto, şi care s-ar putea să fie un satelit rătăcit 
al lui Neptun, să fie descoperită efectiv în 1930 de către 
O. W. Tombaugh, de la Observatorul Lowell. Se pare că 
chestiunea dacă această descoperire se datoreşte realmente 
unei preziceri sau cercetărilor sistematice migăloase este 
controversată. 

Alt exemplu interesant de exactitate a rezultatelor me¬ 
canicii cereşti este folosirea calculului datelor eclipselor 
de Soare şi de Lună în scopul stabilirii datelor evenimen¬ 
telor menţionate de istorie. în 1887, astronomul austriac 
Theodor von Oppolzer a publicat tabele conţinînd date cal¬ 
culate asupra tuturor eclipselor de Soare şi de Lună din 
trecut, începînd din anul 1207 î.e.n., şi asupra tuturor ce¬ 
lor viitoare pînă în anul 2162 — în total vreo 8 000 de 
eclipse de Soare şi 5 200 de eclipse de Lună. Folosind 
aceste date, constatăm, de exemplu, că calendarul nostru 
este în urmă cu patru ani. Intr-adevăr, după documentele 
istorice, Luna a avut o eclipsă, în semn de „doliu 11 la moar¬ 
tea regelui Irod al Iudeii, care în ultimul an al domniei 
sale a poruncit să fie ucişi toţi copiii din cetatea Betlee- 
mului, sperînd că printre ei se găseşte şi pruncul Cristos. 
După tabelele lui Oppolzer, singura eclipsă de Lună care 
se potriveşte cu aceste fapte a avut loc la 13 martie (vi¬ 
neri?) anul 3 î.e.n., de unde tragem concluzia că Iisus 
Cristos s-a născut cu patru ani mai devreme decît arată 
calendarul nostru obişnuit. 

Alte exemple de eclipse care coincid cu evenimente de 
importanţă istorică sînt acelea din 6 aprilie 648 î.e.n., care 
ne permit să fixăm cu certitudine cea mai veche dată 

din cronologia greacă, şi eclipsa din anul 911 î.e.n., care 
stabileşte cronologia Asiriei antice. 

Un deosebit interes prezintă pentru noi locuitorii Pă- 
mîntului, calculul perturbaţiilor orbitei Pămîntului produse 
de alte planete. Elipsa pe care se mişcă Pămîntul în jurul 
Soarelui nu rămîne invariabilă, cum ar trebui să fie dacă 
Pămîntul ar fi o planetă unică, ci se clatină şi pulsează sub 
influenţa forţelor gravitaţionale ale celorlalţi membri ai 
sistemului solar. Am văzut în capitolul V că precesia dato¬ 
rită Lunii şi Soarelui face ca axa de rotaţie a globului nostru 
să descrie în spaţiu o suprafaţă conică cu perioada de 
25 800 de ani. In plus, orbita Pămîntului îşi modifică 
încet excentricitatea şi înclinarea în spaţiu sub influenţa 
forţelor de gravitaţie exercitate de alte planete ale siste¬ 
mului solar. Modificările rezultate pot fi calculate cu mare 
precizie prin metodele mecanicii cereşti; ele sînt reprezen¬ 
tate în fig. 18 pentru 100 000 de ani în urmă şi 100 000 de 
ani în viitor. Partea de sus a acestei figuri dă modificările 
excentricităţii orbitei Pămîntului şi rotaţia axei mari a 
acestei orbite. Deşi orbita Pămîntului este eliptică, ea 
diferă foarte puţin de un cerc, aşa că focarul ei este foarte 
apropiat de centrul geometric al elipsei. Cercul alb care 
se deplasează reprezintă mişcarea focarului în raport cu 
centrul orbitei (punctul negru mare). Cînd cele două puncte 
se găsesc la distanţă mare unul de altul, excentricitatea 
orbitei este mare; cînd ele sînt apropiate unul de altul, 
excentricitatea este mică, iar dacă cele două puncte ar 
coincide, elipsa ar deveni un cerc. La scara acestei dia¬ 
grame, diametrul orbitei însăşi ar fi de circa 75 cm. 

Figura 18, b dă variaţia înclinării orbitei în raport cu 
un plan invariabil în spaţiu. Punctele acestei curbe repre¬ 
zintă mişcarea punctului de intersecţie a unei perpendicu¬ 
lare pe planul orbitei cu sfera stelelor fixe. 

Observăm că acum 80 000 de ani, excentricitatea orbitei 
Pămîntului era destul de mare şi că acum este mult mai 
mică (cercul cu cruce), iar peste 20 000 de ani va deveni şi 
mai mică. 



18. Variaţia excentricităţii (a) şi a înclinaţiei ( b ) orbitei Pămîntului 
cauzată de perturbaţiile planetare. Cifrele indică mii de ani în 
trecut sau în viitor. 

Variaţiile orbitei Pămîntului au o influenţă profundă 
asupra climei globului nostru. Creşterea excentricităţii mo¬ 
difică raportul dintre distanţa minimă şi cea maximă de 


77 



la Soare, ceea ce face să crească diferenţa dintre tempera¬ 
tura din timpul verii şi cea din timpul iernii. Creşterea 
înclinării axei Pămîntului faţă de planul orbitei sale face 
de asemenea să crească diferenţele dintre vară şi iarnă, 
deoarece ştim că dacă axa de rotaţie a Pămîntului ar fi 
perpendiculară pe orbita sa, temperatura Pămîntului ar fi 
constantă în tot timpul anului. 

Astronomul sîrb M. Milankovici a încercat, în 1938, sâ 
explice perioadele glaciale în timpul cărora calotele de 
gheaţă avansau şi se retrăgeau periodic din nord, acoperind 
şi descoperind şesul din zona cu latitudini mijlocii. Milan¬ 
kovici a urmat calculele lui Leverrier, asemănătoare cu cele 
prezentate în fig. 18 pentru o perioadă de 600 000 de ani în 
urmă. Ca punct de reper, Milankovici a luat cantitatea de 
căldură solară care cade acum pe unitatea de suprafaţă în 
lunile de vară la latitudinea nordică de 65° şi a calculat 
pentru diferite ere cit de departe ar trebui să se deplaseze 
cineva spre nord sau spre sud pentru a găsi aceeaşi canti¬ 
tate de căldură. Rezultatele acestor calcule sînt date în 
fig. 19, a, curba suprapunîndu-se pe conturul ţărmurilor de 
nord ale Eurasiei. Maximele mari indică o scădere esen¬ 
ţială a căldurii solare, pe cînd minimele indică creşteri ale 
acestei călduri. Astfel, de exemplu, acum ceva mai mult 
de 100 000 de ani, cantitatea de căldură primită la latitu¬ 
dinea nordică de 65° (în Norvegia centrală) era comparabilă 
cu aceea primită astăzi la latitudinea insulelor Spitzbergen. 
Pe de altă parte, nu mai departe decît acum 10 000 de ani. 
Norvegia centrală avea clima solară actuală a oraşelor 
Oslo şi Stockholm. Curba din fig. 19, b reprezintă avansa¬ 
rea spre sud a calotei glaciale indicată de datele geologice 
şi observăm că cele două curbe concordă, într-adevăr, în 
mod izbitor. 

Curba din fig. 19, c, corespunzînd numai ultimilor 
100 000 de ani, a fost publicată în 1956 de Hans Suess, de 

la Universitatea din California, şi reprezintă temperatura 
apelor oceanului în timpul erelor geologice trecute, eva¬ 
luată printr-o metodă ingenioasă propusă pentru prima 



















în depunerile sedimentare de carbonat de calciu (CaC0 3 ) 
pe fundul oceanului depinde de temperatura apei ocea¬ 
nului în momentul sedimentării. Aşadar, măsurîndu-se 
raportul 0 18 /0 16 în depunerile de la diferite adîncimi sub 
nivelul fundului oceanului, se poate determina tempera¬ 
tura apei de acum o sută de mii de ani cu aceeaşi certi¬ 
tudine cu care se poate măsura cu un termometru co- 
borît în apă de pe vapor. Curba temperaturii apei ocea¬ 
nului stabilită de Suess pentru ultimii 100 000 de ani 
concordă destul de bine cu partea curbei temperaturii 
calculate de Milankovici pentru aceeaşi perioadă. Aşadar, 
cu toată obiecţia unor climatologi că „o diferenţă de tem¬ 
peratură de cîteva grade nu putea să cauzeze perioadele 
glaciale 11 , se pare că, în definitiv, bătrînul sîrb avea drep¬ 
tate. Prin urmare, trebuie să conchidem că deşi plane¬ 
tele nu influenţează viaţa indivizilor (cum pretind astro¬ 
logii), ele influenţează cu certitudine viaţa omului, a ani¬ 
malelor şi plantelor în lunga desfăşurare a istoriei geo¬ 
logice. 



CAPITOLUL Vlh 


CUM SE POATE SCAPA DE GRAVITAŢIE 


„Orice urcuş are şi coborîş” este o zicală clasică, dar 
care nu mai este adevărată. Unele din rachetele lansate 
în ultimii ani de pe suprafaţa Pămîntului au devenit sa¬ 
teliţi artificiali ai Pămîntului cu viaţă infinit de lungă, 
pe cînd altele s-au pierdut pentru totdeauna în întinde¬ 
rile nesfîrşite ale spaţiului interplanetar. Folosind no¬ 
ţiunea de potenţial gravitaţional explicată în capitolul IV, 
putem calcula cu uşurinţă viteza cu care un obiect tre¬ 
buie să fie aruncat în sus de pe suprafaţa Pămîntului 
pentru ca să nu se mai întoarcă niciodată. Am văzut că 
lucrul mecanic ce urmează a fi consumat pentru a ridica 
o masă m de la suprafaţa Pămîntului pînă la distanţa R 
de la centrul acestuia este egal cu: 



în care G este constanta gravitaţională, M masa Pămîn¬ 
tului, m masa obiectului, iar R 0 raza Pămîntului. Dacă 
obiectul urmează să treacă dincolo de punctul de întoar¬ 
cere, trebuie să punem R = oo (infinit), — — 0. Aşadar, 

R 

lucrul mecanic în acest caz devine egal cu 

GMm 

~rT ' 


6 — Gravitaţia 

De pe altă parte, energia cinetică a unui obiect de 
masă m, care se mişcă cu viteza v, este 


-tmP. 

2 

Aşadar, pentru a-i comunica o cantitate de energie su¬ 
ficientă pentru a învinge forţele gravitaţiei terestre, tre¬ 
buie să fie satisfăcută condiţia: 

1 „ . GMm 

— mir :>-, 

2 B tt 

în care simbolul ^ înseamnă „egal cu sau mai mare 
decît“. Intrucît m se simplifică în ambii membri ai ecua¬ 
ţiei, conchidem că: pentru ca un obiect să iasă din sfera 
de acţiune a gravitaţiei Pămîntului, e necesară aceeaşi 
viteză, indiferent dacă e vorba de un obiect uşor sau de 
unul greu.. 

Din ecuaţia de mai sus obţinem: 




y 


2 GM 

"«T 


şi, punînd R 0 — 6,37'IO 8 cm, M = 6,97-IO 27 g şi G = 
= 6,66-IO -8 , găsim pentru viteză valoarea de 11,2 km/s. 
Aceasta este aşa-numita viteză de eliberare 1 , adică vi¬ 
teza minimă la care obiectul nu va cădea înapoi pe Pă- 
mînt. 

Situaţia e complicată, desigur, de prezenţa atmosferei 
Pămîntului. Dacă s-ar fi tras un proiectil de artilerie cu 
viteza de scăpare necesară de pe suprafaţa Pămîntului, 
aşa cum se descrie în O călătorie de la Pămînt la Lună, 
romanul ştiinţifico-fantastic al scriitorului francez Jules 
Verne, proiectilul n-ar fi ajuns niciodată la ţintă. Con¬ 
trar descrierii lui Jules Verne, un astfel de proiectil s-ar 


1 Numită şi „prima viteză cosmică". — N. T. 

fi topit imediat din cauza căldurii dezvoltate prin frecare 
cu aerul, iar resturile lui ar fi căzut pe Pămînt, după ce 
ar fi pierdut toată energia iniţială. Aici se vădeşte su¬ 
perioritatea rachetei faţă de un obuz de artilerie. Racheta 
porneşte de pe rampa de lansare foarte încet şi-şi mă¬ 
reşte viteza treptat, pe măsură ce înaintează. Aşadar, ea 
trece prin straturile dense ale atmosferei terestre cu vi¬ 
teze la care încălzirea datorită frecării încă nu este im¬ 
portantă şi atinge viteza maximă la înălţimi la care ae¬ 
rul este prea rarefiat pentru a opune vreo rezistenţă 
sensibilă zborului. Desigur că frecarea cu aerul la înce¬ 
putul zborului implică oarecare pierderi de energie, dar 
aceste pierderi sînt relativ mici. 

Acum putem examina ce se întîmplă cînd o rachetă, 
după ce a străbătut atmosfera terestră şi şi-a consumat 
tot combustibilul de propulsie, îşi începe călătoria în spa¬ 
ţiu. In fig. 20 se dă o reprezentare grafică a potenţialului 
gravitaţional în regiunea planetelor interioare ale siste¬ 
mului solar (Mercur, Venus, Pămînt şi Marte). Panta 
principală a curbei care se datoreşte atracţiei gravitaţionale 
a Soarelui, este dată de GM a /r, în care M s este masa Soare¬ 
lui. iar r este distanţa de la rachetă pînă la el. Peste această 
pantă generală se suprapun „gropi gravitaţionale" locale, 
cauzate de atracţia diferitelor planete. Adîncimile „gro¬ 
pilor" sînt indicate la scară corectă, dar lăţimile lor sînt 
mult exagerate, pentru a nu apărea pe desen ca nişte 
linii verticale. In colţul de jos din dreapta al diagramei 
se reprezintă (la scară mult mai mare) distribuţia poten¬ 
ţialului gravitaţional în spaţiul dintre Pămînt şi Lună. 
Deoarece distanţa de la Pămînt la Lună este mult mai 
mică decît distanţa de la Pămînt la Soare, variaţia po¬ 
tenţialului gravitaţional solar în această regiune este prac¬ 
tic insensibilă. Aşadar, pentru a trimite o rachetă pe 
Lună, e suficient ca racheta să învingă gravitaţia terestră 

şi să-i rămînâ o viteză suficientă ca să poată parcurge 
distanţa într-un timp rezonabil. In octombrie 1959, spe¬ 
cialiştii sovietici în tehnica rachetelor au înfăptuit această 
realizare şi au reuşit să fotografieze faţa opusă a Lunii. 
In fig. 21 se dă traiectoria rachetei „Lunik“ care repre¬ 
zintă drumul ei pînă la Lună şi înapoi. 

Rachetele lansate spre alte planete ale sistemului solar 
vor avea de învins nu numai atracţia gravitaţională a Pă- 
mîntului, ci şi atracţia exercitată de Soare. Cînd o rachetă 
scapă de gravitaţia Pămîntului cu o mică viteză reziduală, 
ea va trebui să se mişte la mică distanţă de-a lungul 
orbitei Pămîntului, fără să se apropie sau să se depăr¬ 
teze de Soare. Pentru a se depărta de orbita Pămîntului, 
racheta trebuie să aibă o viteză suficientă pentru a urca 
panta curbei gravitaţiei solare. După cum se poate vedea 
din fig. 20, înălţimea la care trebuie să se urce pentru a 
ajunge la orbita lui Marte este de circa 6,5 ori mai mare 
decît adîncimea gropii gravitaţionale a Pămîntului. In- 
trucît energia cinetică creşte cu pătratul vitezei, o astfel 
de rachetă trebuie să aibă cel puţin viteza de 

11,2 • \/6 J = 28 km/s- 

De ce să nu alegem o cale mai uşoară; să ne coborîm 
la Venus, în loc de a ne urca la Marte? Ironie a sorţii! 
Pentru proiectilele balistice este tot atît de greu să co¬ 
boare pantele ca şi să le urce. Explicaţia este că racheta, 
după ce scapă de gravitaţia Pămîntului, rămîne legată 
de orbita acestuia. Dacă racheta trebuie să se depărteze 
de Soare, trebuie să se mărească considerabil viteza ei, 
ceea ce ar necesita mari cantităţi suplimentare de com¬ 
bustibil. Dar ca să se apropie de Soare nu este mult mai 
uşor. Întrucît o rachetă care evoluează prin spaţiul lipsit 
de aer nu poate frîna pentru a-şi reduce viteza, cum ar 
-'ace un automobil, viteza ei poate fi micşorată numai 

21. Traiectoria primei rachete care a zburat în jurul Lunii. 

dacă racheta ejectează un jet puternic de gaze prin 
partea din faţă, ceea ce ar necesita cam aceeaşi cantitate 
de combustibil ca atunci cînd îşi măreşte viteza ejectînd 
gaze pe la partea posterioară. Dat fiind însă că orbita lui 

Venus este mai apropiată de orbita Pămîntului decît aceea 
a lui Mar te. diferenţa de potenţial gravitaţional este nu¬ 
mai de cinci ori mai mare decît groapa gravitaţională a 
Pămîntului, aşa că sarcina este proporţional mai uşoară. 
De fapt, la 12 februarie 1961, specialiştii sovietici au tri¬ 
mis o rachetă spre Venus, care însă nu s-a mai întors. 

Toate rachetele trimise pînă acum în spaţiu au fost 
propulsate cu ajutorul combustibilului chimic obişnuit şi 
se bazau pe principiul treptelor multiple ilustrat în 
fig. 22, a. Mai multe rachete de dimensiuni din ce în ce 
mai mici sînt aranjate una deasupra celeilalte, iar călă¬ 
toria începe prin aprinderea motoarelor primei trepte, 
adică a rachetei celei mai mari de la partea de jos. Cînd 
acest stîlp totemic 1 modern atinge viteza maximă în sus, 
iar rezervoarele de combustibil ale primei trepte sînt 
goale, ea se separă de rest şi pornesc motoarele treptei 
a doua a rachetei. Acest proces continuă pînă ce ultima 
treaptă, care conţine instrumentele, şoareci, maimuţe sau 
oameni, va fi accelerată, în sfîrşit, pînă la viteza necesară. 

Altă posibilitate, care în prezent se găseşte în studiu 
intens, este folosirea energiei nucleare. Trebuie să se aibă 
în vedere că propulsia navelor cosmice prezintă probleme 
cu totul diferite de acelea ale propulsiei navelor maritime 
sau aeriene. Pentru acestea din urmă, singurul lucru 
necesar este energia, deoarece aceste nave înain¬ 
tează prin împingerea pe care o exercită asupra mediului 
ambiant, fie că e vorba de apă sau de aer. Dar vidul nu 
oferă nici un punct de sprijin pentru împingere, aşa că 
navele cosmice sînt propulsate prin ejectarea prin nişte 
ajutaje a unui material pe care-1 transportă aceste nave. 
La rachetele obişnuite cu combustibil chimic avem o si- 

1 Autorul compară racheta cu un stîlp sculptat cu simboluri 
totemice de unele triburi de indieni din nord-vestul Americii 
de Nord. — N. T. 

tuaţie prezentând două aspecte. Energia este produsă de 
reacţia chimică dintre carburant (combustibil) şi combu- 
rant (oxidant), care sint transportate în două rezervoare 
separate, iar produsele acestei reacţii servesc ca material 
ejectat prin ajutaj. 

Avantajul folosirii ca material ejectat a produselor pro¬ 
cesului producerii de energie este contrabalansat însă de 
faptul că produsele de ardere (în majoritate bioxid de 
carbon şi vapori de apă) constau din molecule relativ 
grele. Teoria vehiculelor cu reacţie arată că împingerea 
descreşte pe măsură ce greutatea moleculelor care alcă¬ 
tuiesc jetul creşte. Prin urmare, ar fi avantajos să se folo¬ 
sească un jet format din elementul chimic cel mai uşor, 
hidrogenul. Hidrogenul fiind însă un element (corp sim¬ 
plu), nu poate fi produs ca rezultat al nici unui fel de ar¬ 
deri. Ceea ce s-ar putea face, ar fi să se transporte hidro¬ 
gen lichid într-un singur rezervor şi să se încălzească 
acest hidrogen la temperatură foarte înaltă cu ajutorul 
unui reactor nuclear. Un desen schematic al unei aseme¬ 
nea rachete nucleare este dat în fig. 22, b. 

Alt proiect promiţător de utilizare a energiei nucleare 
la propulsia rachetelor, propus iniţial de dr. Stanislaw 
Ulam, de la Laboratorul ştiinţific de la Los Alamos, este 
reprezentat în fig. 22, c. Corpul rachetei este umplut cu 
un mare număr de particule atomice, care sînt ejectate 
una cîte una prin orificiul din partea posterioară şi ex¬ 
plodează la oarecare distanţă în spatele rachetei. Gazele 
rezultate din aceste explozii avînd viteze mari ar ajunge 
racheta din urmă şi ar exercita o presiune asupra unui 
disc mare ataşat la partea posterioară a rachetei. Impul¬ 
surile succesive ar accelera racheta pînă ce aceasta ar 
atinge viteza dorită. Studiile preliminare asupra unei 
astfel de metode de propulsie arată că ea ar putea fi 
superioară modelului cu hidrogen încălzit de reactor. 

22. a — rachetă cu combustibil chimic cu mai multe trepte: 
b — rachetă nucleară convenţională; c — rachetă nucleară 
neconvenţională. 


într-o carte de popularizare ca aceasta este greu să 
se descrie toate posibilităţile care mijesc la orizontul 
progresului zborurilor cosmice, aşa încît încheiem acest 

capitol accentuînd un punct important. Cînd se trimit 
nave cosmice în punctele îndepărtate ale sistemului nos¬ 
tru solar (şi, poate, chiar dincolo de el) se pun două pro¬ 
bleme cu totul diferite: prima, cum se poate scăpa de 
atracţia gravitaţională a Pămîntului? a doua, după ce 
nava a scăpat de această atracţie, cum poate căpăta viteză 
suficientă pentru a ajunge la destinaţie? Pînă acum, toate 
încercările în această direcţie s-au limitat la a imprima 
rachetei o viteză iniţială suficientă pentru a scăpa de 
gravitaţia terestră cu o viteză reziduală suficientă pentru 
a se îndrepta spre destinaţia dată. Aceste două obiective 
pot fi însă separate şi se pot folosi metode diferite de 
propulsie pentru prima şi a doua etapă. 

Pentru ca racheta să se desprindă de suprafaţa Pămîn¬ 
tului, e necesară o acţiune violentă, deoarece, dacă îm¬ 
pingerea motoarelor rachetei nu e suficient de mare, ra¬ 
cheta va sforăi şi va pufăi, dar nu se va ridica de pe 
rampa de lansare. In acest caz sînt necesare metode ener¬ 
gice de propulsie chimică sau nucleară. O dată, însă, ce 
nava cosmică a fost ridicată şi plasată pe o orbită de sa¬ 
telit în jurul Pămîntului, situaţia devine cu totul diferită. 
Acum avem timp suficient pentru a accelera nava cos¬ 
mică şi putem utiliza metode de propulsie mai puţin 
violente şi mai economice. Energia poate fi tot chimică 
sau nucleară sau, la urma urmei, energia furnizată de 
razele Soarelui, dar n-avem nici o grabă şi nu sîntem în 
pericol de a cădea pe Pămînt. O navă cosmică plasată pe 
orbită în jurul globului nostru poate să-şi accelereze zbo¬ 
rul pe îndelete, mişcîndu-se pe o traiectorie spirală care 
se lărgeşte încet şi în cele din urmă să capete suficientă 
energie pentru a-şi îndeplini misiunea. E foarte probabil 
că combinarea acţiunii violente la pornire cu o navigaţie 
mai domoală în restul călătoriei va fi soluţia viitoare a 
problemei călătoriilor cosmice. 



CAPITOLUL IX 


TEORIA GRAVITAŢIEI ELABORATA 
DE EINSTEIN 1 


Succesul enorm al teoriei lui Newton în ce priveşte 
descrierea mişcării corpurilor cereşti pînă în cele mai 
mici amănunte a caracterizat o epocă memorabilă în is¬ 
toria fizicii şi a astronomiei. Totuşi, natura interacţiunii 
gravitaţionale şi, în particular, cauzele pentru care masa 
gravitaţională şi cea inerţială sînt proporţionale, ceea ce 
face ca toate corpurile să cadă cu aceeaşi acceleraţie, a 
rămas în complet întuneric pînă ce Albert Einstein a 
publicat în 1914 un articol asupra acestui subiect. Cu 
zece ani mai înainte, Einstein formulase „teoria relativi¬ 
tăţii restrînse“, în care postula că nici o observaţie făcută 
în interiorul unei încăperi închise, chiar dacă aceasta ar 
reprezenta cel mai complet laborator de fizică, nu va pu¬ 
tea da răspuns la întrebarea dacă încăperea stă pe loc 
sau se mişcă în linie dreaptă cu viteză constantă. Pe 
această bază, Einstein a respins ideea mişcării uniforme 
absolute, a înlăturat noţiunea veche şi contradictorie a 
„eterului universal" şi a elaborat teoria relativităţii, care 
a revoluţionat fizica. Intr-adevăr, nici o măsurătoare me¬ 
canică, optică sau de altă natură, care s-ar putea face 
într-o cabină din interiorul unui vapor navigînd pe o 
mare liniştită (acest capitol a fost scris chiar într-o 
cabină interioară a transatlanticului „Queen Elisabeth") 


1 Conţinutul acestui capitol şi al capitolului X urmează în¬ 
deaproape articolul autorului, intitulat Gravitaţia, apărut în nu¬ 
mărul din martie 1961 al revistei „Scientific American". 

sau într-un avion zburînd cu perdelele lăsate prin aerul 
calm n-ar putea da vreo informaţie în legătură cu faptul 
că vaporul se află pe apă sau într-un doc uscat, ori că 
avionul este în zbor sau se află pe aeroport. Dacă însă 
marea este agitată sau aerul e perturbat de curenţi, ori 
dacă vaporul se izbeşte de un aisberg sau aeroplanul se 
loveşte de vîrful unui munte, situaţia devine cu totul di¬ 
ferită; orice abatere de la mişcarea uniformă se va resimţi 
în mod penibil. 

Pentru a studia această problemă, Einstein şi-a imagi¬ 
nat că se găseşte în situaţia unui cosmonaut modem şi a 
examinat care ar fi rezultatele diferitelor experienţe de 
fizică făcute într-o staţiune cosmică de observaţii, departe 
de orice mase gravitaţionale (fig. 23). într-o astfel de 
staţiune în repaus sau deplasîndu-se cu viteză uniformă 
în raport cu stelele depărtate, observatorii din interiorul 
laboratorului şi toate instrumentele nefixate pe pereţii ca¬ 
binei ar pluti liber în interiorul acesteia. Nu ar exista 
nici „sus“ nici „jos“. îndată însă ce s-ar porni motoarele 
rachetei şi s-ar accelera înaintarea cabinei într-o anumită 
direcţie s-ar observa fenomene foarte asemănătoare cu 
gravitaţia. Instrumentele şi oamenii ar fi apăsaţi pe pe¬ 
retele vecin cu motoarele rachetei. Acest perete ar deveni 
„podea“, iar peretele opus, „plafon 11 . Oamenii s-ar 
putea ridica în picioare şi ar putea sta tot astfel cum 
stau pe Pămînt. Dacă, în plus, acceleraţia navei cosmice 
ar fi făcută egală cu acceleraţia gravitaţiei la suprafaţa 
Pămîntului, oamenii dinăuntrul ei ar avea impresia că 
nava se găseşte încă pe rampa de lansare. 

Să presupunem că pentru a studia proprietăţile acestei 
„pseudogravitaţii“, un observator care se găseşte într-o 
rachetă accelerată ar da drumul simultan la două sfere, 
una de fier şi alta de lemn. Ceea ce s-ar întîmpla „efec¬ 
tiv" se poate descrie în cuvintele următoare: în timpul 

23. Albert Einstein într-o rachetă imaginară ( gedanken-experimen - 

tal). 


cînd observatorul ţine în mîini cele două sfere, acestea se 
mişcă cu mişcare accelerată, împreună cu racheta pro¬ 
pulsată de motoare. îndată însă ce se dă drumul sferelor, 
rupîndu-se în acest mod legătura cu corpul rachetei, 
asupra lor nu mai acţionează nici o forţă motoare, iar 

sferele se vor deplasa una alături de alta cu o viteză egală 
cu aceea pe care o avea nava cosmică în momentul cînd 
li s-a dat drumul din mîini. Racheta va continua însă 
să-şi mărească viteza, iar „podeaua" laboratorului cosmic 
va ajunge repede din urmă cele două sfere şi le va „lovi" 
simultan. Pentru observatorul care a dat drumul celor 
două sfere, fenomenul va părea că se desfăşoară cu totul 
altfel. El va vedea sferele căzînd şi „lovind podeaua" în 
acelaşi moment. El îşi va aminti de demonstraţia făcută 
de Galilei din turnul din Pisa şi va deveni şi mai convins 
că există, într-adevăr un cîmp gravitaţional în laborato¬ 
rul său cosmic. 

Ambele descrieri ale modului cum se vor comporta sfe¬ 
rele sînt la fel de corecte, aşa că Einstein a înglobat echi¬ 
valenţa celor două puncte de vedere în baza noii sale 
teorii relativiste a gravitaţiei. Acest aşa-numit principiu 
al echivalenţei între observaţiile efectuate în interiorul 
unei cabine accelerate şi într-un cîmp „real" de gravi¬ 
taţie ar fi însă de minimă importanţă dacă s-ar aplica 
numai la fenomenele mecanice. Ideea lui Einstein era că 
această echivalenţă este cu totul generală şi este valabilă 
şi în cazul fenomenelor optice şi al tuturor fenomenelor 
electromagnetice. 

Să examinăm ce se întîmplă cu o rază de lumină care 
se propagă străbătînd cabina noastră cosmică de la un 
perete la altul. Putem observa traiectoria luminii dacă 
punem o serie de plăci fluorescente de sticlă în calea ei 
sau dacă suflăm pur şi simplu fum de ţigară pe traiec¬ 
torie. In fig. 24 se arată ce se întîmplă în realitate cînd o 
rază trece prin mai multe plăci de sticlă aşezate la dis¬ 
tanţe egale între ele. In A, lumina cade pe porţiunea 
superioară a primei plăci, producînd un punct fluores¬ 
cent. în B, cînd lumina cade pe a doua placă, produce 
fluorescenţă mai aproape de mijlocul plăcii. In C, lumina 

cade pe placă şi mai jos. Mişcarea rachetei fiind accele¬ 
rată, distanţa parcursă în al doilea interval de timp este 
de trei ori mai mare decît în primul şi deci cele trei 
puncte fluorescente nu se vor găsi pe o linie dreaptă, ci 
pe o traiectorie (parabolă) care se curbează în jos. Obser¬ 
vatorul din interiorul cabinei, considerînd toate fenome¬ 
nele pe care le observă ca fiind datorite gravitaţiei, va 
trage din experienţa sa concluzia că raza de lumină se 
curbează in timp ce se propagă printr-un cîmp gravita¬ 
ţional. Aşadar, a conchis Einstein, dacă principiul echi¬ 
valenţei este un principiu general al fizicii, razele de lu¬ 
mină care vin de la stelele depărtate ar trebui să se 
încovoaie cînd trec în apropierea Soarelui în drumul lor 
spre un observator terestru. Concluzia sa a fost confir¬ 
mată în mod strălucit în timpul eclipsei din anul 1919, 
cînd o expediţie astronomică britanică în Africa a obser¬ 
vat deplasarea poziţiilor aparente ale stelelor din apro¬ 
pierea Soarelui eclipsat. In modul acesta, echivalenţa 
cîmpului gravitaţional şi a sistemelor accelerate a devenit 
un fapt indiscutabil al fizicii. 

în cele ce urmează ne vom ocupa de alt tip de mişcare 
accelerată şi de legătura ei cu cîmpul gravitaţional. Pînă 
acum am examinat cazul în care viteza variază ca valoare 
numerică, dar nu şi ca direcţie. Mai există şi tipul de 
mişcare în care viteza îşi modifică direcţia, dar nu şi va¬ 
loarea numerică; aceasta este mişcarea de rotaţie. închi- 
puiţi-vă nişte căluşei (fig. 25) cu o perdea atîmată de 
jur împrejur, aşa încît persoanele dinăuntru să nu-şi poată 
da seama, privind la obiectele dimprejur, că platforma se 
roteşte. După cum ştie oricine, o persoană stînd în picioare 
pe o platformă în rotaţie este supusă forţei centrifuge, 
care o împinge spre marginea platformei, iar o minge 
pusă pe platformă se va rostogoli, depărtîndu-se de cen¬ 
tru. Forţa centrifugă care acţionează asupra unui obiect 

24. Propagarea luminii într-o rachetă accelerată. 


gravitaţional foarte ciudat şi oarecum diferit de cîmpu- 
rile care înconjură Pămîntul sau Soarele. 

In primul rînd, în loc de a reprezenta atracţia, care 
descreşte cu pătratul distanţei de la centru, el corespunde 

unei respingeri care creşte proporţional cu această dis¬ 
tanţă. în al doilea rînd, în loc să fie sferic simetric în 
jurul masei centrale, el are o simetrie cilindrică în jurul 



25. a — cîteva experienţe pe o platformă în rotaţie; b — triangula- 
ţie în jurul Soarelui. 


axei centrale, care coincide cu axa de rotaţie a platformei. 
Dar principiul echivalenţei stabilit de Einstein se aplică 


7 — Gravitaţia 

şi aici, iar acele forţe pot fi interpretate ca fiind datorate 
unor mase gravitaţionale distribuite la distanţe mari de 
jur împrejurul axei de simetrie. 

Evenimentele fizice care au loc pe o astfel de platformă 
în rotaţie pot fi interpretate pe baza teoriei relativităţii 
restrînse a lui Einstein, potrivit căreia lungimea riglelor 
de măsurat şi mersul ceasornicelor sînt influenţate de 
mişcarea lor. Intr-adevăr, cele două concluzii fundamen¬ 
tale ale acestei teorii sînt: 

1. Dacă observăm un obiect ce trece pe lîngă noi cu 
o anumită viteză v, el va părea contractat în direcţia miş¬ 
cării cu un factor 



în care c este viteza luminii. Pentru vitezele obişnuite, 
care sînt foarte mici in raport cu viteza luminii, acest 
factor este practic egal cu 1 şi nu se va observa nici o 
contracţie sensibilă. Cînd însă v se apropie de c, efectul 
devine apreciabil. 

2. Dacă un ceasornic aflat în mişcare trece prin faţa 
noastră cu viteza v, el va părea că rămîne în urmă, iar 
mersul său va fi încetinit cu un factor 


I 



Ca şi în cazul contracţiei lungimilor, acest efect se poate 
observa numai cînd viteza v se apropie de viteza luminii. 

Avînd în vedere aceste două efecte, să considerăm re¬ 
zultatele diferitelor observaţii care pot fi făcute pe o 
platformă în rotaţie. Să presupunem că vrem să găsim 
legile propagării luminii între diferite puncte de pe plat¬ 
formă. Alegem două puncte, A şi B, la periferia discului 

care se roteşte (fig. 25, a), unul servind drept sursă, iar 
celălalt ca receptor de lumină. Conform legii fundamen¬ 
tale a opticii, lumina se propagă întotdeauna pe drumul 
cel mai scurt. Care este drumul cel mai scurt dintre 
punctele A şi B de pe platforma în rotaţie? Pentru a mă¬ 
sura lungimea unei linii oarecare care uneşte pe A cu B, 
ne vom servi în cazul de faţă de o metodă veche, dar si¬ 
gură, constînd în a număra cîte rigle gradate pot fi puse 
cap la cap de-a lungul liniei dintre A şi B. Dacă discul 
nu se roteşte, situaţia este evidentă şi cea mai scurtă 
distanţă dintre A şi B este linia dreaptă cunoscută din 
vechea şi familiara geometrie euclidiană. Dacă însă discul 
se roteşte, riglele gradate puse de-a lungul liniei AB se 
mişcă cu o anumită viteză şi, prin urmare, e de aşteptat 
ca lungimea lor să sufere o contracţie relativistă. Atunci 
va fi necesar un număr mai mare de rigle pentru a aco¬ 
peri acea distanţă. 

Se iveşte însă o situaţie interesantă. Dacă mutăm o 
riglă mai aproape de centru, viteza liniară a ei se mic¬ 
şorează şi nu se mai contractă aşa de mult ca atunci 
cînd era mai depărtată de centru. Aşadar, încovoind linia 
formată din rigle spre centru, vom avea nevoie de un 
număr mai mic de rigle, deoarece, deşi distanţa „reală 1 * 
este ceva mai lungă, acest dezavantaj va fi compensat cu 
prisosinţă de contractarea mai mică a fiecărei rigle. Dacă 
înlocuim riglele cu unde luminoase, ajungem la concluzia 
că şi raza de lumină se va încovoia în direcţia cîmpului 
gravitaţional, care în cazul de faţă este dirijat de la cen¬ 
tru spre periferie. 

înainte de a părăsi platforma noastră de căluşei, să 
mai facem o experienţă. Să luăm două ceasornice iden¬ 
tice, să punem unul din ele în centrul platformei, iar pe 
celălalt la periferia ei. Deoarece primul ceasornic se gă¬ 
seşte în stare de repaus, pe cînd cel de-al doilea se mişcă 


99 



cu o anumită viteză, al doilea va rămfne în urmă faţă 
de primul. Interpretînd forţa centrifugă ca forţă de gra¬ 
vitaţie, vom spune că ceasornicul pus în potenţialul gra¬ 
vitaţional mai mare (adică în direcţia în care acţionează 
forţa gravitaţională) va merge mai încet. 

Această încetinire o întîlnim la toate fenomenele fizice, 
chimice şi biologice. O dactilografă lucrînd la primul etaj 
al clădirii „Empire State 1 ' 1 va îmbătrîni mai încet decît 
sora sa geamănă care lucrează la ultimul etaj. Diferenţa 
va fi însă foarte mică; se poate calcula că în zece ani 
domnişoara de la etajul întîi va fi cu cîteva milionimi de 
secundă mai tînără decît colega ei de la ultimul etaj. 

Cînd e vorba de diferenţa de gravitaţie dintre supra¬ 
faţa Pămîntului şi suprafaţa Soarelui, efectul este mult 
mai mare. Un ceasornic pus pe suprafaţa Soarelui va ră- 
mîne în urmă cu a zecea mia parte din 1% în raport cu 
ceasornicul terestru. Desigur, nimeni nu poate pune un 
ceasornic pe suprafaţa Soarelui şi nu-1 poate privi mer- 
gînd, dar rămînerea în urmă presupusă a fost confirmată 
observîndu-se frecvenţele liniilor spectrale emise de ato¬ 
mii din atmosfera Soarelui. 

Problema îmbătrînirii cu viteze diferite a celor două 
surori gemene datorată faptului că lucrează în locuri cu 
potenţiale gravitaţionale diferite este asemănătoare cu 
problema unor fraţi gemeni, dintre care unul stă acasă, 
iar celălalt călătoreşte foarte mult. Să ne închipuim că 
unul din fraţi este pilot-cosmonaut, iar celălalt funcţionar 
la un cosmodrom, situat undeva pe suprafaţa Pămîntului. 
Cosmonautul pleacă într-o misiune spre o stea depăr¬ 
tată oarecare, pilotînd nava sa cosmică cu o viteză apro¬ 
piată de viteza luminii, pe cînd fratele său îşi continuă 

1 Cea mai înaltă clădire din lume, cu 104 de etaje, situată în 
New York. — N. T. 

activitatea la biroul de pe cosmodrom. După teoria lui 
Einstein, fiecare frate îmbătrîneşte mai încet decît celă¬ 
lalt. Astfel, cînd fratele cosmonaut se întoarce pe Pămînt, 
e de aşteptat să găsească că fratele său, funcţionarul, a 
îmbătrînit mai puţin decît el însuşi; dar, fratele său, 
funcţionarul, va ajunge la o concluzie exact contrară. 
Acest lucru pare absurd, deoarece, de exemplu, dacă ci¬ 
neva apreciază vîrsta după încărunţirea părului, cei doi 
fraţi ar putea afla care din ei a îmbătrînit mai mult pur 
şi simplu stînd unul lîngă altul în faţa unei oglinzi. 

Soluţia acestui presupus paradox este că afirmaţia pri¬ 
vitoare la îmbătrînirea relativă a fraţilor gemeni este 
corectă numai în cadrul aşa-numitei „teorii a relativi¬ 
tăţii restrînse“, care are în vedere numai mişcarea uni¬ 
formă cu viteză constantă. în acest caz fratele cosmo¬ 
naut cu siguranţă că nu se va mai întoarce niciodată şi, 
prin urmare, nu va putea sta alături de fratele său în 
faţa oglinzii, pentru a-şi compara părul încărunţit. Lu¬ 
crul cel mai bun pe care-1 pot face fraţii e să-şi procure 
două aparate de televiziune: unul să fie situat în biroul 
de pe cosmodrom, arătîndu-1 pe cosmonaut şi ceasorni¬ 
cul său în cabina navei cosmice, iar celălalt în nava cos¬ 
mică, arătînd pe fratele din birou avînd ceasornicul 
situat deasupra capului (fig. 26). 

Dr. Eugene Feenberg de la Universitatea din Washington 
a studiat această situaţie teoretic, pe baza binecunoscutei 
legi a propagării semnalelor de radio. Concluzia sa a fost 
că. privind ecranele de televiziune, fiecare frate va observa, 
într-adevăr, că celălalt îmbătrîneşte mai încet. Dacă însă 
fratele cosmonaut urmează să se întoarcă pe Pămînt, el 
trebuie mai întîi să micşoreze viteza navei cosmice, să o 
oprească complet şi să o accelereze în direcţia spre casă. 
Această necesitate pune pe cei doi fraţi în situaţii cu 
totul diferite. După cum am văzut mai înainte, accele- 

26. Imbătrînirea relativă a unor fraţi gemeni, observată la aparatele 
de televiziune. 

rarea şi reducerea vitezei sînt echivalente cu un cîmp 
gravitaţional care face să se încetinească mersul ceasor¬ 
nicului, precum şi desfăşurarea tuturor celorlalte feno¬ 
mene. Aşadar, după cum o dactilografă care lucrează la 

primul etaj al clădirii „Empire State 11 va îmbătrîni mai 
încet decît sora ei geamănă care lucrează la ultimul etaj, 
tot aşa şi fratele cosmonaut va îmbătrîni mai încet decît 
fratele său de pe Pămînt. Prin urmare, dacă zborul cos¬ 
mic este mai îndelungat, la întoarcerea sa pe Pămînt cos¬ 
monautul îşi vă răsuci mîndru mustaţa neagră, uitîndu-se 
mirat la chelia strălucitoare a fratelui său geamăn. Aşa¬ 
dar, nu e vorba aici de nici un paradox. 


O experienţă interesantă, concepută pentru a confirma 
încetinirea timpului datorită gravitaţiei (dacă mai e nece¬ 
sară încă o confirmare) a fost propusă de S. F. Singer, de 
la Universitatea Statului Maryland, care a lansat ideea 
de a se plasa un ceasornic atomic în sateliţii care se ro¬ 
tesc pe orbite circulare la diferite înălţimi deasupra su¬ 
prafeţei Pămîntului. S-a calculat că pentru un satelit 
călătorind la înălţimi mai mici decît raza globului pămîn- 
tesc principalul efect relativist va fi acela de a face să 
rămînă în urmă ceasornicul din cauza vitezei sale şi va 


fi dat de factorul de dilataţie a timpului 



tru altitudini mai mari, efectul vitezei va deveni, pro¬ 
babil, de mai mică importanţă şi, în loc de a rămîne în 
urmă, ceasornicul o va lua înainte, deoarece se găseşte 
într-un cîmp gravitaţional mai slab (cum ar fi domni¬ 
şoara de la ultimul etaj al clădirii „Empire State"). Nu 
există nici o îndoială că această experienţă interesantă 
va confirma teoria lui Einstein. 


Această analiză ne duce la concluzia că lumina, pro- 
pagîndu-se printr-un cîmp gravitaţional, nu urmează o 
linie dreaptă, ci se curbează în direcţia cîmpului şi că, 
datorită contracţiei riglelor gradate, distanţa cea mai 
scurtă dintre două puncte nu este o linie dreaptă, ci o 

curbă care de asemenea se încovoaie în direcţia cîmpului 
gravitaţional. Dar ce altă definiţie se poate da unei „linii 
drepte" decît că este drumul urmat de lumină în vid sau 
distanţa cea mai scurtă dintre două puncte? 

Ideea lui Einstein era că ar trebui să se păstreze ve¬ 
chea definiţie a „liniei drepte" în cazul cîmpului gravi¬ 
taţional, dar în loc de a spune că razele de lumină şi 
distanţele cele mai scurte sînt curbe, să se spună că însuşi 
spaţiul este curb. E greu de conceput ideea unui spaţiu 
curb cu trei dimensiuni, şi cu atît mai mult aceea a unui 
spaţiu curb cu patru dimensiuni, în care timpul joacă 
rolul de a patra coordonată. Cel mai bun mijloc este de 
a face uz de o analogie cu suprafeţele cu două dimen¬ 
siuni, pe care le putem uşor reprezenta. Ne este tuturor 
familiară geometria plană a lui Euclid, care se ocupă cu 
diferitele figuri pe care le putem trasa pe o suprafaţă 
sau un plan. Dacă însă în loc de a le trasa pe un plan, 
trasăm figuri geometrice pe o suprafaţă curbă, cum ar 
fi suprafaţa unei sfere, teoremele lui Euclid nu mai sînt 
valabile. Acest lucru se demonstrează în fig. 27, care 
reprezintă triunghiuri desenate pe un plan (a), pe o su¬ 
prafaţă sferică (b) şi pe o suprafaţă care (pentru motive 
evidente) se numeşte suprafaţă de şa (c). 

La un triunghi plan, suma celor trei unghiuri este în¬ 
totdeauna egală cu 180°. La un triunghi de pe suprafaţa 
unei sfere, suma celor trei unghiuri este întotdeauna 
mai mare de 180°, iar surplusul depinde de rapor¬ 
tul dintre mărimea triunghiului şi mărimea sferei. La 
triunghiurile desenate pe o suprafaţă-şa, suma unghiuri¬ 
lor este mai mică decît 180°. E adevărat că liniile formînd 
triunghiurile de pe suprafeţele sferice şi în formă de şa 
nu sînt „drepte" din punctul de vedere al spaţiului cu 
trei dimensiuni, dar sînt „cele mai drepte", adică cele 

mai scurte distanţe dintre două puncte, dacă linia nu 
trebuie să părăsească suprafaţa respectivă. Pentru a nu 
se produce confuzii, matematicienii numesc aceste linii 
linii geodezice sau pur şi simplu geodezice. 

în mod asemănător putem vorbi despre geodezicele sau 
liniile cele mai scurte din spaţiul cu trei dimensiuni unind 
două puncte cu linii de-a lungul cărora s-ar propaga ra- 




i 


27. Triunghiuri pe o suprafaţă plană (a), o sferă (b) şi o suprafaţă- 

şa (c). 

zele de lumină. Măsurînd suma celor trei unghiuri ale 
unui triunghi în spaţiu, putem spune că spaţiul este plan 
dacă această sumă este egală cu 180°, sferic sau cu curbură 
pozitivă, dacă ea este mai mare de 180°, şi în formă de 
şa sau cu curbură negativă, dacă este mai mică de 180°. 

Să ne închipuim trei astronomi, pe Pămînt, pe Venus 
şi pe Marte, măsurînd unghiurile unui triunghi format de 
raze de lumină străbătînd spaţiul dintre aceste trei pla- 

nete. Intrucît, după cum am văzut, razele de lumină care 
se propagă prin cîmpul gravitaţional al Soarelui se 
curbează în direcţia forţei de gravitaţie, situaţia se va 
prezenta aşa cum se arată în fig. 25, b, iar suma unghiu¬ 
rilor triunghiului va fi mai mare de 180°. în acest caz 
ar fi rezonabil să se spună că lumina se propagă după 
distanţele cele mai scurte sau după linii geodezice, dar 
că spaţiul din jurul Soarelui este curbat în sens pozitiv, 
în mod similar, în cîmpul gravitaţional, care este echi¬ 
valent cu cîmpul forţei centrifuge pe un disc în rotaţie 
■(fig. 25, a), suma unghiurilor unui triunghi este mai mică 
de 180°, iar spaţiul trebuie să fie considerat ca curbat în 
sens negativ. 

Raţionamentele care preced reprezintă baza teoriei 
geometrice a gravitaţiei formulate de Einstein. Teoria sa 
a înlocuit vechiul punct de vedere al lui Newton, con¬ 
form căruia masele mari, cum este aceea a Soarelui, pro¬ 
duc în spaţiul înconjurător anumite cîmpuri de forţă care 
fac ca planetele să se mişte pe traiectorii curbe în loc de 
linii drepte. în concepţia einsteiniană, spaţiul însuşi de¬ 
vine curb, pe cînd planetele se mişcă pe liniile „cele mai 
drepte' 1 — adică geodezice — în acest spaţiu curb. Pen¬ 
tru a se evita confuzia, ar trebui să se adauge că aici ne 
referim la linii geodezice în continuul spaţiu-timp cu 
patru dimensiuni şi că ar fi greşit, desigur, să se spună 
că orbitele însele sînt linii geodezice în spaţiul cu trei 
dimensiuni. 

Situaţia este reprezentată schematic în fig. 28, în care 
t este axa timpului, iar x şi y două axe ale spaţiului si¬ 
tuate în planul orbitei. Linia şerpuită, cunoscută sub nu¬ 
mele de linia cosmică (sau linia de univers) a unui obiect 
în mişcare (în cazul de faţă, Pămîntul) este linia geode- 

28. Linia cosmică pe care se mişcă Pămîntul în continuul spaţiu- 
timp este reprezentată aici într-un sistem de coordonate în care 
axa verticală este axa t a timpului, iar x şi y sînt două axe 

spaţiale. 



zică în continuul spaţiu-timp 1 . Interpretarea dată de 
Einstein gravitaţiei, ca curbură a continuului spaţiu- 
timp, conduce la rezultate puţin diferite de prezicerea 
teoriei clasice newtoniene, permiţînd astfel să se facă o 
verificare experimentală. De exemplu, ea a explicat prece- 
sia axei mari a orbitei lui Mercur cu 43 secunde de unghi 
pe secol şi astfel a dezlegat o enigmă veche a mecanicii 
cereşti clasice. 


1 De observat că scările orizontale şi verticale din fig. 28 sînt 
date necesarmente în unităţi diferite. Intr-adevăr, în timp ce raza 
orbitei Pămîntului este de numai 8 min (dacă este exprimată în 
timpul de propagare a luminii), distanţa de la un plan de ianuarie 
la altul este, desigur, de un an, adică de 60 000 de ori mai mare. 
Aşadar, la scara adevărată, linia geodezică ar devia foarte puţin 
de la o linie dreaptă. 



CAPITOLUL X 


PROBLEME DE GRAVITAŢIE NEREZOLVATE 


în jurnalul de laborator al lui Michael Faraday (1791— 
1867), care a adus numeroase contribuţii importante la cu¬ 
noaşterea electricităţii şi a magnetismului, se găseşte un 
pasaj interesant datînd din anul 1849. El sună astfel: 

„Gravitaţia. Cu siguranţă că această forţă trebuie să 
aibă o legătură, ce poate fi dovedită experimental, cu 
electricitatea, magnetismul şi alte forţe, aşa incit ea 
să se producă cu ajutorul lor, prin acţiunea reciprocă 
şi efect echivalent. Să ne gîndim un moment cum să 
procedăm pentru a aborda această chestiune servin- 
du-ne de fapte şi de încercări". 

Dar numeroasele experienţe întreprinse de acest ce¬ 
lebru fizician englez în scopul descoperirii unei astfel de 
legături au fost infructuoase, astfel că el încheie acest ca¬ 
pitol al jurnalului său cu următoarele cuvinte: 

„Aci se termină încercările mele pentru momentul 
de faţă. Rezultatele sînt negative. Ele însă nu-mi 
zdruncină convingerea puternică că există o legătură 
între gravitaţie şi electricitate, deşi nu aduc nici o 
dovadă că există o astfel de legătură". 

E un lucru foarte ciudat că teoria gravitaţiei, iniţiată de 
Newton şi completată de Einstein, se găseşte astăzi într-o 
izolare maiestuoasă, un fel de Taj Mahal 1 (fig. 29) al ştiin- 

1 Faimos monument indian, construit în afara oraşului Agra, în 
secolul al XVII-lea, de împăratul Şah-Jehan, în memoria soţiei 
sale favorite — N.T. 

ţei, care nu are decît puţin de-a face, sau chiar de loc, cu 
progresul rapid din alte ramuri ale ştiinţei. Concepţia lui 
Einstein despre cîmpul gravitaţional s-a născut din teoria 
relativităţii restrînse formulată de el, iar această teorie 
se baza pe teoria timpului electromagnetic formulată 
în secolul trecut de fizicianul englez James Clerk Maxwell 
(1831—1879). Dar, în ciuda numeroaselor încercări, Ein- 
stein şi cei ce l-au urmat n-au reuşit să stabilească vreun 
contact cu electrodinamica lui Maxwell. 

Teoria gravitaţiei formulată de Einstein era mai mult 
sau mai puţin contemporană cu teoria cuantelor, dar în 
intervalul de timp de 45 de ani de cînd au apărut, cele 
două teorii s-au dezvoltat în măsură diferită. Propusă de 
Max Planck şi continuată de lucrările lui Niels Bohr, Louis 
de Broglie, Erwin Schrodinger, Werner Heisenberg şi 
alţii, teoria cuantelor a făcut un progres colosal şi a de¬ 
venit o disciplină largă, care explică amănunţit structura 
intimă a atomilor şi a nucleelor lor. Pe de altă parte, teoria 
gravitaţiei elaborată de Einstein a rămas pînă astăzi, în 
esenţă, ceea ce era cînd el a formulat-o acum o jumătate 
de secol. In timp ce sute şi chiar mii de oameni de ştiinţă 
studiază diferitele ramuri ale teoriei cuantelor şi le aplică 
în foarte multe domenii de cercetări experimentale, numai 
cîţiva continuă să-şi consacre timpul şi pasiunea dezvol¬ 
tării mai departe a studiului gravitaţiei. Oare spaţiul gol 
să fie mai simplu decît corpurile materiale? Sau geniul lui 
Einstein a realizat tot ce se putea face în domeniul gravi¬ 
taţiei în timpul nostru şi a lipsit o generaţie întreagă de 
speranţa în noi progrese? 

După ce a redus gravitaţia la proprietăţile geometrice 
ale unui continuu spaţiu-timp, Einstein era convins că 
cîmpul electromagnetic trebuie să aibă şi el o oarecare in¬ 
terpretare pur geometrică. Teoria unitară a cîmpului, care 
a rezultat din această convingere, şi-a făcut drum cu greu. 

29. Templul gravitaţiei (literele de pe templu sînt ecuaţiile funda» 
mentale ale teoriei relativiste a gravitaţiei formulată de Einstein).. 

iar Einstein a murit fără să fi dat în domeniul teoretic- 
ceva atît de simplu, elegant şi convingător ca lucrarea 
sa anterioară. Se pare acum că adevărata legătură dintre 
forţele gravitaţionale şi electromagnetice se poate găsi 
numai prin studierea particulelor elementare, despre care 












auzim vorbindu-se aşa de mult în ziua de azi, şi prin afla¬ 
rea cauzei pentru care aceste particule speciale, cu masele 
şi sarcinile electrice particulare ale lor, există în natură. 

O problemă fundamentală se referă la intensitatea re¬ 
lativă a interacţiunilor gravitaţionale şi electromagnetice 
dintre particule. într-un capitol precedent al cărţii de 
faţă am dedus legea gravitaţiei, care stabileşte că forţa de 
atracţie este invers proporţională cu pătratul distanţei. 
Charles A. Coulomb (1736—1806) a demonstrat în 1784 o 
lege analogă a variaţiei invers proporţionale cu pă¬ 
tratul distanţei pentru forţa dintre sarcinile electrice. 

Să considerăm forţele electrice şi gravitaţionale dintre 
două particule cu masă de 4-IO -26 g, masă intermediară 
între masele protonului şi electronului, situate la distanţa 
r una de alta. Conform legii lui Coulomb, forţa electro¬ 
statică este dată de e 2 /r 2 , în care e (4,77-10 -10 u.e.s.) 1 
este sarcina electrică elementară. Pe de altă parte, conform 
legii lui Newton, interacţiunea gravitaţională e dată de 
GM 2 

-—,în care G (6,67-IO -8 ) este constanta gravitaţională, iar 

r 2 

M (4-10 —26 g) este masa intermediară. Raportul dintre cele 
două forţe este - , care este numeric egal cu IO' 10 . 

Orice teorie care pretinde să descrie legătura dintre 
electromagnetism şi gravitaţie trebuie să explice de ce 
această interacţiune electrică dintre cele două particule 
este de IO 40 ori mai mare decît interacţiunea gravitaţională. 
Trebuie să se aibă în vedere că acest raport este un număr 
pur şi rămîne invariabil, indiferent ce sistem de unităţi 
se foloseşte pentru măsurarea diferitelor mărimi fizice. în 
formulele teoretice, adesea se întîlnesc constante numerice 
care pot fi deduse pe cale pur matematică. Aceste constante 

1 Unitatea electrostatică (u.e.s) de sarcină se defineşte ca sar¬ 
cina care respinge o sarcină egală, situată (în vid) la distanţa de 
1 cm, cu o forţă de o dină. 

numerice sînt însă de obicei numere mici. De exemplu, 

3 7T 2 

2ti, —, — , etc. Cum se poate deduce matematic o constantă 

5 3 

aşa de mare cum este IO 40 ? 

Acum mai bine de 20 de ani s-a făcut o propunere în 
această direcţie de către celebrul fizician englez, P.A.M. 
Dirac. El a emis ipoteza că cifra IO 40 nu este o constantă, 
ci o variabilă care depinde de timp şi de vîrsta universu¬ 
lui nostru. Conform teoriei universului în expansiune, uni¬ 
versul nostru îşi are originea acum 5-IO 9 de ani sau acum 
IO 17 s. Desigur, un an sau o secundă sînt unităţi foarte ar¬ 
bitrare pentru măsurarea timpului şi ar trebui să se aleagă 
un interval elementar de timp care să se poată deduce 
din proprietăţile fundamentale ale substanţei şi luminii. 
Un mijloc rezonabil în acest sens ar fi să se aleagă ca 
unitate elementară de timp intervalul de timp necesar 
pentru ca lumina să se propage la o distanţă egală cu dia¬ 
metrul unei particule elementare. Întrucît toate particu¬ 
lele elementare au diametre de circa 3-10 -13 cm şi întrucît 
viteza luminii este 3-IO 10 cm/s, această unitate elementară 
de timp este: 


3- io 
3- 10 10 


io- 23 *. 


împărţind vîrsta actuală a universului (10 17 s) la acest 
interval de timp, obţinem 10 17 /10— 23 = 10 40 , care este de 
acelaşi ordin de mărime ca raportul observat între for¬ 
ţele electrostatice şi cele gravitaţionale. Aşadar, spunea 
Dirac, raportul mare dintre forţele electrice şi cele gravi¬ 
taţionale este caracteristic pentru vîrsta actuală a univer¬ 
sului nostru. Cînd universul avea, să zicem, o vîrstă pe 
jumătate cit cea actuală, acest raport avea o valoare de 
două ori mai mică. Întrucît există motive serioase de a 
admite că sarcina electrică elementară (e) nu variază cu 
timpul, Dirac a conchis că constanta gravitaţională (G) este 

aceea care descreşte cu timpul şi că această descreştere 
poate fi pusă în legătură cu expansiunea universului şi cu 
rarefierea neîncetată a materiei care îl umple. 

Aceste concepţii ale lui Dirac au fost criticate ulterior 
de Edward Teller (creatorul bombei H), care a relevat că 
variaţia constantei gravitaţionale G ar avea ca rezultat 
modificarea temperaturii suprafeţei Pămîntului. In adevăr, 
descreşterea gravitaţiei ar avea ca efect creşterea razelor 
orbitelor planetare, care (după cum se poate demonstra pe 
baza legilor mecanicii) ar varia invers proporţional cu G. 
Descreşterea gravitaţiei ar mai avea ca rezultat stricarea 
echilibrului intern al Soarelui, conducînd la o modificare 
a temperaturii centrului său şi a vitezei reacţiilor termo¬ 
nucleare care produc energie. 

Pe baza teoriei structurii interne şi a producerii energi¬ 
ei stelelor, se poate demonstra că luminozitatea 1 L a Soa¬ 
relui ar varia proporţional cu G 7 ' 25 . Intrucît tempera¬ 
tura suprafeţei Pămîntului variază cu rădăcina a patra a 
luminozităţii Soarelui împărţită la pătratul razei orbitei 
Pămîntului, rezultă că ea este proporţională cu G 2 > 4 sau 
invers proporţională cu t 2,4 , dacă G variază invers pro¬ 
porţional cu timpul. Admiţînd pentru vîrsta sistemului 
solar valoarea de trei miliarde de ani, ceea ce părea corect 
în momentul publicării studiului său, Teller a calculat că 
în timpul perioadei cambriene (acum o jumătate de mili¬ 
ard de ani), temperatura Pămîntului trebuie să fi fost cu 
vreo 50°C peste punctul de fierbere al apei, aşa încît toată 
apa de pe planeta noastră trebuie să se fi găsit sub formă de 
vapori supraîncălziţi. Deoarece, potrivit datelor geologice, 
în acea perioadă de timp exista o viaţă marină bine dez¬ 
voltată, Teller a conchis că ipoteza lui Dirac relativă la 
variabilitatea constantei gravitaţionale nu poate fi corectă. 

1 Luminozitatea unei surse de lumină se defineşte drept canti¬ 
tatea de lumină pe care o emite în unitatea de timp. 

In cursul ultimului deceniu însă, evaluările vîrstei siste¬ 
mului solar s-au modificat în sensul unor valori considera¬ 
bil mai mari, iar cifra corectă poate fi aceea de cinci mili¬ 
arde de ani sau chiar mai mare. în modul acesta, tempe¬ 
ratura oceanului primitiv s-ar coborî sub punctul de 
fierbere al apei şi ar face nevalabilă vechea teorie a lui 
Teller, cu condiţia ca trilobiţii şi moluştele din silurian 1 să 
fi putut trăi în apă foarte fierbinte. S-ar mai putea veni în 
sprijinul teoriilor paleontologice prin mărirea vitezei mu¬ 
taţiilor termice în timpul primelor stadii ale evoluţiei vie¬ 
ţii şi furnizînd, în timpul perioadelor şi mai vechi, tem¬ 
peraturile foarte înalte necesare pentru sinteza acizilor 
nucleici care, împreună cu proteinele, formează compo¬ 
nenţii chimici esenţiali ai tuturor fiinţelor vii. Aşadar, 
chestiunea variabilităţii constantei gravitaţiei rămîne des¬ 
chisă mai departe. 

Gravitaţia şi teoria cuantelor 

Legea interacţiunii gravitaţionale dintre mase, formulată 
de Newton, este, după cum am văzut, cu totul similară cu 
legea interacţiunii electrostatice dintre sarcini, iar teoria 
cîmpului gravitaţional, formulată de Einstein, are multe 
elemente comune cu teoria cîmpului electromagnetic ela¬ 
borată de Maxwell. Aşadar, e natural să ne aşteptăm ca 
o masă care oscilează să dea naştere unor unde gravita¬ 
ţionale aşa cum o sarcină electrică oscilantă produce unde 
electromagnetice. într-un articol care a făcut multă vîlvă, 
publicat în 1918, Einstein a obţinut, în adevăr, soluţii ale 
ecuaţiei fundamentale a relativităţii generalizate, soluţii 
care reprezintă astfel de perturbaţii gravitaţionale ce se 
propagă prin spaţiu cu viteza luminii. Dacă există, undele 
gravitaţionale trebuie să fie purtătoare de energie; dar 
intensitatea lor sau cantitatea de energie pe care o trans- 

1 Perioadă mai veche din era paleozoică. — N.T. 

portă este extrem de mică. De exemplu, Pămîntul, în miş¬ 
carea sa orbitală în jurul Soarelui, ar emite circa 0,001 W, 
ceea ce ar avea ca efect „căderea" sa spre Soare cu a mi¬ 
lioana parte dintr-un centimetru într-un miliard de ani. 
Nimeni n-a născocit pînă acum un mijloc de a detecta unde 
atît ds slabe. 

Sînt oare undele gravitaţionale divizate în pachete dis¬ 
crete de energie sau cuante, cum sînt undele electromag¬ 
netice? La această întrebare, care este tot atît de veche ca 
şi teoria cuantelor, a dat un răspuns, în sfîrşit, acum cîţiva 
ani, Dirac. El a reuşit să cuantifice ecuaţia cîmpului gravi¬ 
taţional şi a arătat că energia cuantelor de gravitaţie 
sau a „gravitonilor" este egală cu constanta h a lui Planck 
înmulţită cu frecvenţa lor, adică aceeaşi expresie care dă 
energia cuantelor de lumină sau a fotonilor. Spinul gra- 
vitonului este însă dublul spinului fotonului. 

Din cauză că sînt atît de slabe, undele gravitaţionale 
n-au nici o importanţă în mecanica cerească. Dar n-ar pu¬ 
tea, oare, gravitonii să joace vreun rol în fizica particule¬ 
lor elementare? Aceste fragmente infinit de mici de ma¬ 
terie interacţionează în diferite moduri cu ajutorul emisiei 
sau absorbţiei unor „cuante de cîmp“ adecvate. De pildă, 
interacţiunile electromagnetice (cum ar fi atracţia corpuri¬ 
lor cu sarcini de semn contrar) implică o emisie sau o ab¬ 
sorbţie de fotoni; probabil că interacţiunile gravitaţionale 
au o legătură asemănătoare cu gravitonii. în ultimii cîţiva 
ani a devenit limpede că interacţiunile materiei se împart 
în cîteva clase distincte: 1) interacţiuni tari, în care se cu¬ 
prind şi forţele electromagnetice; 2) interacţiuni slabe, cum 
este „dezintegrarea beta“ a unui nucleu radioactiv, în care se 
emite un electron şi un neutrin; 3) interacţiuni gravitaţio¬ 
nale, care sînt infinit mai slabe decît cele numite „slabe". 

Intensitatea unei interacţiuni depinde de frecvenţa sau 
probabilitatea de emisie sau de absorbţie a cuantei respec- 

tive. De exemplu, un nucleu are nevoie de circa IO -12 s 
pentru a emite un foton. In comparaţie cu această cifră, 
dezintegrarea beta a unui neutron necesită 12 min, adică un 
timp de IO 14 ori mai lung. Se poate calcula că timpul ne¬ 
cesar pentru emiterea unui graviton de către un nucleu 
este de IO 60 s sau IO 53 ani. Această interacţiune se produce 
de IO 58 ori mai încet decît o interacţiune slabă. 

Dar particulele neutrin au şi ele o probabilitate de ab¬ 
sorbţie, adică de interacţiune, extrem de slabă cu alte ti¬ 
puri de materie. Ele nu au nici sarcină, nici masă. încă 
din anul 1933, Niels Bohr se întreba: „Care este diferenţa 
dintre neutrin şi cuantele undelor gravitaţionale?" în aşa- 
numitele interacţiuni slabe, particulele neutrin sînt emise 
împreună cu alte particule. Ce se întîmplă cu procesele 
în care intervine numai neutrinul, de pildă, emisia unei pe¬ 
rechi neutrin-antineutrin de către un nucleu excitat? Ni¬ 
meni nu a detectat astfel de evenimente, dar ele se pot 
întîmplă, poate pe aceeaşi scară a timpului ca interacţiu¬ 
nea gravitaţională. Două perechi de neutrin vor da un spin 
egal cu doi, adică valoarea calculată de Dirac pentru gra¬ 
viton. Toate acestea sînt, desigur, pure speculaţii, dar o 
legătură între neutrin şi gravitaţie este o posibilitate teo¬ 
retică extrem de interesantă. 

Antigravitaţia 

Intr-unui din romanele sale fantastice, H.G. Wells de¬ 
scrie cum un inventator englez, Mr. Cavor, a desco¬ 
perit un material numit „cavorit", prin care forţele gra¬ 
vitaţiei nu pot pătrunde. Aşa cum o tablă de cupru sau de 
fier poate fi folosită ca ecran contra forţelor electrice şi 
magnetice, o foaie de ,,cavorit“ ar servi la ecranarea obiec¬ 
telor materiale faţă de forţele gravitaţiei terestre, şi orice 
obiect aşezat deasupra unei astfel de foi ar pierde toată 
greutatea sau cel puţin cea mai mare parte din ea. Mr. 

Ca vor a construit o cabină sferică mare, înconjurată din 
toate părţile de obloane de „cavorit", care puteau fi închise 
sau deschise. Intrînd în cabină într-o noapte cînd Luna se 
găsea sus pe cer, el a închis toate obloanele dinspre Pămînt 
şi le-a deschis pe cele din direcţia Lunii. Obloanele în¬ 
chise au interceptat forţele gravitaţiei Pămîntului, astfel 
încît cabina, fiind supusă numai forţelor gravitaţiei Lunii, 
s-a ridicat în spaţiu şi l-a transportat pe Mr. Cavor spre 
multe aventuri neobişnuite pe suprafaţa satelitului nostru. 

Cum ştim că o invenţie imposibilă, este într-adevăr impo¬ 
sibilă? Există o asemănare profundă între legea gravitaţiei 
universale formulată de Newton, legea interacţiunii sarci¬ 
nilor electrice descoperită de Coulomb şi legea lui Humph- 
rey Gilbert asupra interacţiunii polilor magnetici. Aşadar, 
dacă forţele electrice şi magnetice pot fi ecranate, de ce 
nu s-ar putea face acelaşi lucru şi cu forţele gravitaţionale? 

Pentru a răspunde la această întrebare trebuie să exa¬ 
minăm mecanismul ecranării electrice şi magnetice, care 
este strîns legat de structura atomică a materiei. Fiecare 
atom sau moleculă reprezintă un sistem de sarcini electrice 
pozitive şi negative, iar în metale se găsesc un mare nu¬ 
măr de electroni negativi liberi, care se mişcă printr-o 
reţea cristalină de ioni încărcaţi pozitiv. Cînd o bucată de 
material este pusă intr-un cîmp electric, sarcinile electrice 
de semne diferite se deplasează în sensuri opuse şi se 
spune că materialul devine polarizat electric. Noul cîmp 
electric cauzat de această polarizare are sens opus cîmpu- 
lui iniţial, iar suprapunerea lor îi reduce din intensitate. 
Un efect similar se produce în cazul ecranării magnetice, 
deoarece majoritatea atomilor reprezintă nişte mici mag¬ 
neţi care devin orientaţi cînd materialul este aşezat în- 
tr-un cîmp magnetic exterior. Şi în acest caz, reducerea 
intensităţii cîmpului se datoreşte polarizării magnetice 
a particulelor atomice. 

Polarizarea gravitaţională a substanţei, care ar face 
posibilă ecranarea forţelor gravitaţionale, ar necesita ca 
substanţa să fie formată din două feluri de particule: unele 
cu masă gravitaţională pozitivă, care ar fi atrase de Pă- 
mînt, şi altele cu masă gravitaţională negativă, care ar fi 
respinse de acesta. Sarcinile electrice pozitive şi negative, 
precum şi cele două feluri de poli magnetici sînt la fel 
de abundente în natură, dar particule cu masă gravitaţio¬ 
nală negativă deocamdată nu se cunosc, cel puţin în struc¬ 
tura atomilor şi moleculelor obişnuite. Aşadar, substanţa 
obişnuită nu poate fi polarizată gravitaţional, deci nu poate 
fi îndeplinită o condiţie necesară pentru ecranarea forţelor 
gravitaţionale. 

Cum stau însă lucrurile cu antiparticulele de care s-au 
ocupat fizicienii în cursul ultimelor cîteva decenii? Ar fi 
oare imposibil ca, pe lîngă sarcinile lor de semn contrar, 
electronii pozitivi, protonii negativi, antineutronii şi cele¬ 
lalte antiparticule să aibă şi mase gravitaţionale negative? 
La prima vedere s-ar părea că la această întrebare se poate 
răspunde uşor experimental. Tot ce trebuie făcut este să se 
vadă dacă un fascicul orizontal de electroni pozitivi sau 
de protoni negativi provenind de la un accelerator nuclear 
se încovoaie în jos sau în sus în cîmpul gravitaţional al 
Pămîntului. Întrucît toate particulele produse în mod 
artificial prin metode bazate pe bombardamentul nuclear 
se mişcă cu viteze apropiate de aceea a luminii, încovoie¬ 
rea unui fascicul orizontal de către forţele gravitaţiei te¬ 
restre (fie în sus, fie în jos) este extrem de mică, repre- 
zentînd doar circa 10“ 12 cm (diametrul unui nucleu!) pe 
kilometru de lungime a traiectoriei. Desigur că s-ar putea 
încerca să se frîneze aceste particule pînă la viteze termice, 
aşa cum s-a făcut cu neutronii obişnuiţi 1 . 

1 Vezi Donald J. Hughes, Povestea neutronului, apărută în 
colecţia „Science Study Series", 1959. 

In experienţa cu neutronii, un fascicul de neutroni ra¬ 
pizi a fost trimis într-un bloc moderator şi s-a observat 
că neutronii lenţi care ieşeau din bloc aveau aproximativ 
aceeaşi viteză pe care o au picăturile de ploaie în cădere. 
Dar frînarea neutronilor rezultă din ciocnirile cu nucleele 
materialului moderator, iar moderatoarele bune, cum sînt 
carbonul sau apa grea, sînt acele substanţe ale căror nuclee 
au afinitate slabă pentru neutroni şi nu îi absorb după un 
număr de ciocniri succesive. Orice moderator constînd din 
substanţă obişnuită va fi, desigur, o capcană mortală pentru 
antineutroni, care vor fi anihilaţi imediat, împreună cu 
neutronii din nucleele atomice obişnuite. Aşadar, din punct 
de vedere experimental, problema semnului masei gravita¬ 
ţionale a antiparticulelor rămîne deschisă. 

Problema rămîne deschisă şi din punct de vedere teore¬ 
tic, deoarece nu posedăm teoria care ar putea prezice le¬ 
gătura dintre interacţiunea gravitaţională şi cea electro¬ 
magnetică. Se poate spune numai că dacă vreo experienţă 
va arăta în viitor că antiparticulele au o masă gravitaţio¬ 
nală negativă, ea ar da o lovitură dureroasă întregii teo¬ 
rii a gravitaţiei formulată de Einstein, dovedind falsitatea 
principiului echivalenţei. In adevăr, atunci, dacă un ob¬ 
servator, găsindu-se într-o cameră-Einstein accelerată, ar 
da drumul unui măr care are masă gravitaţională negativă, 
mărul ar ,,cădea în sus“ (faţă de nava cosmică) şi, privit 
din exteriorul camerei, s-ar mişca cu o acceleraţie de două 
ori mai mare decît aceea a navei cosmice, fără să fie 
supus acţiunii vreunei forţe exterioare. Aşadar, vom fi 
siliţi să alegem între legea inerţiei descoperită de Newton 
şi principiul echivalenţei formulat de Einstein, iar această 
alegere este, fără îndoială, foarte grea. 

